cyanic-selkie/wikianc huggingface dataset:
ಜಾನ್ ಟೈಲರ್
ಬದುಕು
1817-21ರಲ್ಲಿ ಅಮೆರಿಕದ ಪ್ರತಿನಿಧಿ ಸಭೆಯ ಸದಸ್ಯನಾಗಿ, ಯುದ್ಧದ ಪರಿಣಾಮಗಳ ಪರಿಹಾರ ಕ್ರಮಗಳಿಗೆ ಬೆಂಬಲ ನೀಡಿದ. ಟೈಲರ್ 1825ರಲ್ಲಿ ವರ್ಜಿನಿಯದ ರಾಜ್ಯಪಾಲರಾಗಿ ಆಯ್ಕೆಯಾದನಾದರೂ ಆ ಸ್ಥಾನದಲ್ಲಿ ಗೌರವವಿದ್ದರೂ ಅಧಿಕಾರವಿಲ್ಲದ್ದರಿಂದ ಬಹುಕಾಲ ಇರಲಿಲ್ಲ. 1827ರಲ್ಲಿ ಅದಕ್ಕೆ ರಾಜೀನಾಮೆ ನೀಡಿದ. ಅಮೆರಿಕದ ಸೆನೆಟಿಗೆ ಅವನ ಆಯ್ಕೆಯಾಯಿತು. 1836ರಲ್ಲಿ ಸೆನಟಿಗೆ ರಾಜೀನಾಮೆ ನೀಡಿದ ಡೆಮೊಕ್ರ್ಯಾಟಿಕ್ ಪಕ್ಷದಿಂದ ಹೊರಬಂದ ಟೈಲರ್ ಅದೇ ವರ್ಷ ಅಮೆರಿಕದ ಉಪಾಧ್ಯಕ್ಷಸ್ಥಾನಕ್ಕೆ ಸ್ಪರ್ಧಿಸಿ ಸೋತ. 1839ರಲ್ಲಿ ಹ್ವಿಗ್ ಪಕ್ಷ ಅವನನ್ನು ಉಪಾಧ್ಯಕ್ಷತೆಗೆ ಸ್ಪರ್ಧಿಯಾಗಿ ಸರ್ವಾನುಮತದಿಂದ ಆರಿಸಿತು. 1840ರಲ್ಲಿ ನಡೆದ ಚುನಾವಣೆಗಳಲ್ಲಿ ಅಧ್ಯಕ್ಷ. ಉಪಾಧ್ಯಕ್ಷರಾಗಿ ಹ್ವಿಗ್ ಅಭ್ಯರ್ಥಿಗಳು ಜಯಗಳಿಸಿದರು.
ಅಧ್ಯಕ್ಷನಾಗಿ ಆಯ್ಕೆ ಹೊಂದಿದ್ದ ಹ್ಯಾರಿಸನ್ ಅಧಿಕಾರಕ್ಕೆ ಬಂದ ಒಂದು ತಿಂಗಳಿಗೆ ತೀರಿಕೊಂಡಾಗ ಟೈಲರ್‍ಗೆ ಅಧ್ಯಕ್ಷತೆಯ ಅಧಿಕಾರ ಪ್ರಾಪ್ತವಾಯಿತು. ಮರಣಹೊಂದಿದ ಅಧ್ಯಕ್ಷನ ಸ್ಥಾನಕ್ಕೆ ಅಮೆರಿಕದಲ್ಲಿ ಬಡ್ತಿ ಹೊಂದಿದವರಲ್ಲಿ ಈತ ಮೊದಲಿಗ. ಈತ ಯಾವ ರಾಜಕೀಯ ಪಕ್ಷಕ್ಕೂ ಸೇರದ ಸ್ವತಂತ್ರ ಸದಸ್ಯನಾಗಿದ್ದರಿಂದ ಹ್ವಿಗ್ ಪಕ್ಷದವರಿಗೆ ಈತನಿಂದ ಯಾವ ಅನುಕೂಲವೂ ಆಗಲಿಲ್ಲ. ಸಂಯುಕ್ತ ಸಂಸ್ಥಾನಗಳ ರಾಷ್ಟ್ರೀಯ ಬ್ಯಾಂಕೊಂದರನ್ನು ಆರಂಭಿಸಬೇಕೆಂದು ಅವರು ಮಾಡಿದ ಯತ್ನಗಳನ್ನು ಈತ ಎರಡು ಬಾರಿ ನಿಷೇಧಿಸಿದ. ಸರ್ಕಾರಿ ಜಮೀನನ್ನು ಮಾರಾಟ ಮಾಡಿ ಬಂದ ಹಣವನ್ನು ಸಂಸ್ಥಾನ ಸರ್ಕಾರಗಳಲ್ಲಿ ಹಂಚಬೇಕೆನ್ನುವ ನಿಯಮವನ್ನು ಜಾರಿಗೆ ತರಲು ಅವರು ನಡೆಸಿದ ಯತ್ನಗಳನ್ನು ಸಹ ಮೂರು ಬಾರಿ ನಿಷೇಧಿಸಿದ. ಹ್ಯಾರಿಸನ್ ನೇಮಕ ಮಾಡಿದ್ದ ಮಂತ್ರಿಮಂಡಲದ ಎಲ್ಲ ಸದಸ್ಯರೂ. ವಿದೇಶಾಂಗ ಕಾರ್ಯದರ್ಶಿ ವೆಬ್ಸ್ಟರ್ ವಿನಾ, ಇವನು ಅಧಿಕಾರಕ್ಕೆ ಬಂದ ಆರು ತಿಂಗಳ ಅನಂತರ ರಾಜೀನಾಮೆ ನೀಡಿದರು. ಈಶಾನ್ಯ ಗಡಿ ಇತ್ಯರ್ಥಕ್ಕೆ ಸಂಬಂಧಿಸಿದ ಸಂಧಾನಗಳು ಪೂರೈಸಿದ ಅನಂತರ ವೆಬ್ಸ್ಟರನೂ ರಾಜೀನಾಮೆ ನೀಡಿದ. ಮೇನ್ ಮತ್ತು ನ್ಯೂ ಬ್ರನ್ಸ್‍ವಿಕ್‍ಗಳ ನಡುವಣ ಅರೂಸ್ಟೂಕ್ ನದೀಪ್ರದೇಶದ ಒಡೆತನಕ್ಕೆ ಸಂಬಂಧಿಸಿದ ವ್ಯಾಜ್ಯವನ್ನು ಪರಸ್ಪರ ಚರ್ಚೆಗಳ ಮೂಲಕ ಪರಿಹರಿಸಿ, ಇತ್ಯರ್ಥ ಮಾಡಿದ್ದು ಅಧಿಕಾರಾವಧಿಯ ಒಂದು ಮಹತ್ವಪೂರ್ಣ ಸಾಧನೆ. ಟೆಕ್ಸಸ್ ಪ್ರದೇಶವನ್ನು ಸಂಯುಕ್ತ ಸಂಸ್ಥಾನಗಳೊಡನೆ ವಿಲೀನಗೊಳಿಸಲು ಅಮೆರಿಕದ ಎರಡು ಸಭೆಗಳು ಒಟ್ಟಾಗಿ ಒಪ್ಪಿಗೆ ನೀಡಿದ್ದು ಇವನ ಕಾಲದ ಇನ್ನೊಂದು ಸಾಧನೆ. ಟೇಲರ್ ಈ ವಿಧೇಯಕವನ್ನು ಸೆನೆಟ್ ಮುಂದೆ ಮಂಡಿಸಿದಾಗ ಅದರ ಒಪ್ಪಿಗೆ ದೊರಕಲಿಲ್ಲ (1844). ಸೆನೆಟ್ ಒಪ್ಪಿಗೆಗೆ 2/3 ಬಹುಮತದ ಅವಶ್ಯಕತೆ ಇತ್ತು. ಆದ್ದರಿಂದ 1844 ರ ಅಂತ್ಯದಲ್ಲಿ ಇನ್ನೊಮ್ಮೆ ಈ ಮಸೂದೆಯನ್ನು ಪ್ರತಿನಿಧಿ ಸಭೆ ಹಾಗೂ ಸೆನೆಟ್‍ಗಳ ಜಂಟಿ ಸಭೆಯ ಮುಂದಿರಿಸಿ ಅದರ ಅನುಮತಿ ಪಡೆದ. ಜಂಟಿ ಸಭೆಯ ಸಾಮಾನ್ಯ ಬಹುಮತ ಹಾಗೂ ಅಧ್ಯಕ್ಷನ ಒಪ್ಪಿಗೆ ಸಾಕಾಗಿದ್ದರಿಂದ ತೊಂದರೆಯಾಗಲಿಲ್ಲ. 1845ರ ಮಾರ್ಚ್ 1ರಂದು ಟೈಲರ್ ಇದಕ್ಕೆ ಸಹಿ ಹಾಕಿದ. ಅನಂತರ ಅಧಿಕಾರಕ್ಕೆ ಬಂದ ಪೋಕ್ ಮೆಕ್ಸಿಕೋದೊಡನೆ ಕದನ ಹೂಡಬೇಕಾಯಿತಾದರೂ ಟೆಕ್ಸಸ್ ಅಮೆರಿಕದಲ್ಲಿ ವಿಲೀನಗೊಳ್ಳಲು ದಿಟ್ಟ ಹೆಜ್ಜೆಯನ್ನು ಹಾಕಿದವನು ಟೈಲರ್. 1844ರಲ್ಲಿ ಅಧ್ಯಕ್ಷಸ್ಥಾನಕ್ಕೆ ಡೆಮೊಕ್ರ್ಯಾಟ್ ಅಭ್ಯರ್ಥಿಯಾಗಲು ಟೈಲರ್ ಪ್ರಯತ್ನಿಸಿದನಾದರೂ ಅವನಿಗೆ ಆ ಅವಕಾಶ ದೊರಕಲಿಲ್ಲ. ಮುಂದೆ ಅಕ್ರಮವಾದ ಸಮಾವೇಶವೊಂದರಿಂದ ನಾಮಕರಣ ಪಡೆದ. ಆದರೆ ಪೋಕನ ಪರವಾಗಿ ಸ್ಪರ್ಧೆಯಿಂದ ಹಿನ್ನಡೆದ. ಮುಂದೆ ಕೊನೆಯ ವರೆಗೂ ಡೆಮೊಕ್ರ್ಯಾಟಿಕ್ ಪಕ್ಷಕ್ಕೆ ನಿಷ್ಠೆಯಿಂದ ನಡೆದುಕೊಂಡ.
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಷ್ಟ್ರಪತಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಓಲ್ಡ್ ಮಾಂಕ್
ಓಲ್ಡ್ ಮಾಂಕ್ ರಮ್  1954 ರ ಡಿಸೆಂಬರ್ 19 ರಂದು ಪ್ರಾರಂಭವಾದ  ಭಾರತೀಯ ಡಾರ್ಕ್ ರಮ್ ಆಗಿದೆ. 42.8% ನಷ್ಟು ಆಲ್ಕೋಹಾಲ್ ಅಂಶ ಹೊ೦ದಿರುವ ಇದು ವಿಶಿಷ್ಟವಾದ ವೆನಿಲಾ ಪರಿಮಳವನ್ನು ಹೊಂದಿರುವ ಡಾರ್ಕ್ ರಮ್ ಆಗಿದೆ. ಉತ್ತರ ಪ್ರದೇಶದ ಘಜಿಯಾಬಾದ್ನಲ್ಲಿ ಇದನ್ನು ತಯಾರಿಸಲಾಗುತ್ತದೆ.
ಈ ರಮ್ ಗೆ ಯಾವುದೇ ಜಾಹಿರಾತಿಲ್ಲ, ಆದರೆ ಇದರ ಜನಪ್ರಿಯತೆ ಜನರ ಬಾಯಿ೦ದ ಬಾಯಿಗೆ ಹರಡಿ ಭಾರತದ ಅತಿಹೆಚ್ಛು ಮಾರಾಟವಾಗುವ  ಡಾರ್ಕ್ ರಮ್ ಆಗಿತ್ತು.
ಇದನ್ನು ಆರು ಗಾತ್ರದಲ್ಲಿ ಮಾರಾಟಮಾಡಲಾಗುತ್ತದೆ: 90 ಮಿಲಿ, 180 ಮಿಲೀ, 375 ಮಿಲಿ, 500 ಮಿಲೀ, 750 ಮಿಲಿ, ಮತ್ತು 1 ಲೀಟರ್ ಬಾಟಲಿಗಳು.
ಅನಂತನಾಥ ಸ್ವಾಮಿ ಬಸದಿ,ನಾರಾವಿ
ಸ್ಥಳ
ಈ ಜಿನ ಮಂದಿರವು ನಾರಾವಿಯ ಶ್ರೀ ಧರ್ಮನಾಥ ಸ್ವಾಮಿ ಬಸದಿಯ ಎದುರಿನ ಗೋಪುರದ ಪಶ್ಚಿಮ ಭಾಗದಲ್ಲಿದೆ.
ಓಲ್ಡ್ ಮಾಂಕ್
ಇತಿಹಾಸ
೧೮೫೫ ರಲ್ಲಿ  ಸ್ಕಾಟ್ಲಾ೦ಡ್ ಉದ್ಯಮಿ ಎಡ್ವರ್ಡ್ ಅಬ್ರಹಾಂ ಡೈಯರ್ ( ಜಲಿಯನ್ವಾಲಾ ಬಾಗ್ ಹತ್ಯಾಕಾಂಡದ ಕರ್ನಲ್ ರೆಜಿನಾಲ್ಡ್ ಎಡ್ವರ್ಡ್ ಹ್ಯಾರಿ ಡೈಯರ್ ರ ತಂದೆ )  ಬ್ರಿಟೀಶರಿಗೆ ಮದ್ಯವನ್ನು ಪೂರೈಸಲು  ಹಿಮಾಚಲ ಪ್ರದೇಶದ   ಕಸೌಲಿಯಲ್ಲಿ ಸಾರಾಯಿ ಭಟ್ಟಿಯೊ೦ದ್ದನ್ನು     ಶುರುಮಾಡಿದರು. ನ೦ತರ  ಮೋಹನ್ ಮೆಕಿನ್ ಪ್ರೈ. ಲಿಮಿಟೆಡ್ ಆಯಿತು .
ಅನಂತನಾಥ ಸ್ವಾಮಿ ಬಸದಿ,ನಾರಾವಿ
ಇತಿಹಾಸ
ಹಿಂದೆ ಶ್ರೀ ಅನಂತನಾಥ ಸ್ವಾಮಿಯನ್ನು ಕೆಳಗೆ ಸ್ವರ್ಣಾ ನದಿಯ ದಡದಲ್ಲಿದ್ದ ಶ್ರೀ ಶಾಂತಿನಾಥ ಸ್ವಾಮಿ ಬಸದಿಯ ಮೇಗಿನ ನೆಲೆಯಲ್ಲಿ ಪೂಜಿಸಲಾಗುತ್ತಿತ್ತು. ೧೯೯೬ನೇ ಇಸವಿಯಲ್ಲಿ ಈ ಸಮಗ್ರ ಬಸದಿಯನ್ನು ಆ ಸ್ವರ್ಣಾ ನದಿಯ ನೆರೆ ನೀರಿನ ಬಾಧೆಯಿಂದ ಸುರಕ್ಷಿತ ಸ್ಥಳವಾದ ಶ್ರೀ ಧರ್ಮನಾಥ ಸ್ವಾಮಿ ಬಸದಿಯ ಪರಿಸರಕ್ಕೆ ಸ್ಥಳಾಂತರಿಸಿ ಈ ನೂತನ ಬಸದಿಯಲ್ಲಿ ಶ್ರೀ ಸ್ವಾಮಿಯನ್ನು ಪ್ರತಿಷ್ಠಾಪಿಸಿ ಪೂಜಿಸಲು ಪ್ರಾರಂಭಿಸಲಾಯಿತು. ಆ ಸಮಯ ಶ್ರೀ ಧರ್ಮನಾಥ ಸ್ವಾಮಿಗೆ ನಡೆಯುತ್ತಿದ್ದ ಪಂಚಕಲ್ಯಾಣ ಸಂದರ್ಭದಲ್ಲಿ ಈ ಸ್ವಾಮಿಗೂ, ಇಲ್ಲಿಯ ಶ್ರೀ ಶಾಂತಿನಾಥ ಸ್ವಾಮಿಗೂ ಪಂಚಕಲ್ಯಾಣೋತ್ಸವವನ್ನು ನಡೆಸಲಾಯಿತು.
ವಿನ್ಯಾಸ
ಈ ಬಸದಿಗೆ ಪ್ರವೇಶ ದ್ವಾರದಿಂದ ಮುಂದಕ್ಕೆ ಹೋಗುತ್ತಿದ್ದಂತೆ ಘಂಟಾ ಮಂಟಪ, ಗಂಧಕುಟಿ ಸಹಿತವಾದ ತೀರ್ಥಂಕರ ಮಂಟಪ, ಸುಕನಾಸಿ ಮತ್ತು ಗರ್ಭಗೃಹಗಳಿವೆ. ಇವೆಲ್ಲವುಗಳಿಗೆ ಪ್ರದಕ್ಷಿಣೆ ಬರಲು ಪ್ರದಕ್ಷಿಣಾ ಪಥವೂ ಇದೆ. ಇದನ್ನು ಶ್ರಾವಕ ಬಂಧುಗಳು ಪ್ರದಕ್ಷಿಣೆ ಬರಲು ಉಪಯೋಗಿಸಬಹುದು. ಗರ್ಭಗೃಹದಲ್ಲಿ ಪೀಠದ ಮೇಲೆ ಶ್ರೀ ಪದ್ಮಾವತಿ ದೇವಿಯ ಸುಂದರ ಪ್ರಭಾವಲಯದಿಂದ ರಂಜಿಸುವ ಲಲಿತಾಸನದಲ್ಲಿ ಕುಳಿತಿರುವ ಮೂರ್ತಿಯಿದೆ. ಅದಕ್ಕಿಂತ ಮೇಲೆ ಪೀಠದ ಮೇಲೆ ಮಕರ ತೋರಣದ ಲಕ್ಷಣದಿಂದ ಅಲಂಕೃತವಾದ ಪ್ರಭಾವಳಿಯನ್ನು ಹೊಂದಿರುವ ಸುಮಾರು ಒಂದು ಅಡಿ ಎತ್ತರದ ಕರಿಶಿಲೆಯ ಖಡ್ಗಾಸನ ಭಂಗಿಯ ಶ್ರೀ ಅನಂತನಾಥ ಸ್ವಾಮಿಯ ಬಿಂಬವಿದೆ. ಕೆಳಗೆ ಶೃತ ಮತ್ತು ಗಣಧರ ವಲಯಗಳಿವೆ. ಬಸದಿಯ ದ್ವಾರದ ಮೇಲೆ ಶ್ರೀ ಅನಂತನಾಥಾಯ ನಮಃ, ಶ್ರೀ ಪದ್ಮಾವತಿ ದೇವೈ ನಮಃ ಎಂದು ಬರೆಯಲಾಗಿದೆ. ಎದುರಿಗೆ ಬಾಗಿಲ ಬದಿಗಳಲ್ಲಿ ದ್ವಾರಪಾಲಕರ ವರ್ಣ ಚಿತ್ರಗಳಿವೆ.
ಓಲ್ಡ್ ಮಾಂಕ್
ಅಂತಾರಾಷ್ಟ್ರೀಯ
ಓಲ್ಡ್ ಮಾಂಕ್ ಅನ್ನು ಕೆಲವು ವ್ಯಾಪಾರಿಗಳು ರಷ್ಯಾ, ಯುನೈಟೆಡ್ ಸ್ಟೇಟ್ಸ್, ಯುಕೆ, ಜರ್ಮನಿ, ಜಪಾನ್, ಯುಎಇ, ಎಸ್ಟೋನಿಯಾ, ಫಿನ್ಲ್ಯಾಂಡ್, ನ್ಯೂಜಿಲ್ಯಾಂಡ್, ಕೆನಡಾ, ಕೀನ್ಯಾ, ಜಾಂಬಿಯಾ, ಕ್ಯಾಮರೂನ್, ಸಿಂಗಾಪುರ್ ಮತ್ತು ಮಲೇಷಿಯಾದಲ್ಲಿ  ಮಾರಾಟ ಮಾಡುತ್ತಾರೆ.
ಅನಂತನಾಥ ಸ್ವಾಮಿ ಬಸದಿ,ನಾರಾವಿ
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಓಲ್ಡ್ ಮಾಂಕ್
References
ವರ್ಗ:ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು
ಅಸೋಗ
ಅಸೋಗ ಕರ್ನಾಟಕ ರಾಜ್ಯದ ಬೆಳಗಾವಿ ಜಿಲ್ಲೆಯ ಖಾನಾಪುರ ತಾಲೂಕಿನ ಒಂದು ಗ್ರಾಮ.
ಉಲ್ಲೇಖಗಳು
ವರ್ಗ:ಕರ್ನಾಟಕ ರಾಜ್ಯದ ಗ್ರಾಮಗಳು ವರ್ಗ:ಬೆಳಗಾವಿ ಜಿಲ್ಲೆ
ಕಪುರ್ಥಾಲಾ
ಕಪುರ್ಥಾಲಾದ ಪ್ರವಾಸಿ ತಾಣಗಳು
ಕಪುರ್ಥಲಾ ಜಿಲ್ಲೆ ಹಲವು ಆಕರ್ಷಣೆಗಳನ್ನು ತನ್ನೊಳಗಿಟ್ಟುಕೊಂಡು ಇತಿಹಾಸ ಮತ್ತು ಸಂಸ್ಕ್ರತಿಯ ವರ್ಣನೀಯ ದರ್ಶನ ಮಾಡಿಸುತ್ತದೆ. ಪಂಚ ಮಂದಿರ, ಕಂಜಲಿ ವೆಟ್ ಲ್ಯಾಂಡ್ಸ್ ಮತ್ತು ಜಗತಜಿತ್ ಅರಮನೆ(ಅತ್ಯಂತ ವಿಶೇಷವಾದ ವಾಸ್ತುಶೈಲಿಯ ಪ್ರಾಕಾರ)ಗುರುದ್ವಾರ್ ಬೀರ್ ಸಾಹೇಬ್ ಮತ್ತು ಪುಷ್ಪಾ ಗುಜ್ರಾಲ್ ವಿಜ್ಞಾನ ನಗರ ಮುಂತಾದವುಗಳನ್ನು ಇಲ್ಲಿ ಭೇಟಿ ಮಾಡಬಹುದು.
ಕಪುರ್ಥಾಲಾದಿಂದ ಅತ್ಯಂತ ಕಡಿಮೆ ದೂರದಲ್ಲಿ ಹಲವು ನಗರಗಳು ಮತ್ತು ಪಟ್ಟಣಗಳನ್ನು ಪ್ರವಾಸಿಗರು ದರ್ಶಿಸಬಹುದು. ಪಂಜಾಬಿನಲ್ಲಿಯೇ ಅತ್ಯಂತ ಪ್ರಸಿದ್ದ ಪ್ರವಾಸಿ ತಾಣವಾದ ಜಲಂದರ್ ನಗರ ಕಪುರ್ಥಾಲಾದಿಂದ ಕೇವಲ 21ಕಿಮೀ ದೂರದಲ್ಲಿದೆ. ಅಮೃತಸರ್, ಹೋಶಿಯಾರ್ ಪುರ, ಗುರುದಾಸಪುರ, ಫಿರೋಝ್ಪುರ ಮತ್ತು ನವಾನಶಹರ್ ಗಳು ಪ್ರವಾಸಿಗರು ಭೇಟಿ ಮಾಡಬಹುದಾದ ಇನ್ನುಳಿದ ಪ್ರದೇಶಗಳು.
ಹೋಳಿ, ದಿವಾಲಿ, ಲೋಹ್ರಿ ಮತ್ತು ಹಲವಾರು ಹಬ್ಬಗಳನ್ನು ಸಂತಸ ಸಡಗರದಿಂದ ಆಚರಿಸಲಾಗುತ್ತದೆ. ಬೈಸಾಖಿ- ಅಂದರೆ ಏಪ್ರಿಲ್ ಮತ್ತು ಮೇ ತಿಂಗಳಲ್ಲಿ ಬರುವ ವೈಶಾಖ- ಪ್ರತಿ ವರ್ಷ ಏಪ್ರಿಲ್ 13 ರಂದು ಆಚರಿಸಲಾಗುವ ಕಪುರ್ಥಾಲಾದ ಪ್ರಮುಖ ಹಬ್ಬ. ಬೈಸಾಖಿ ಹಬ್ಬ ಕಷ್ಟದ ದಿನಗಳ ಸಂಕೇತ. ಿದರ ಜೊತೆಗೆ ಹಲವಾರು ಫ್ರೆಂಚ್ ಮತ್ತು ಇಂಡೋ ಸಾರ್ಸೆನಿಕ್ ವಾಸ್ತುಶೈಲಿಯ ರಚನೆಗಳು ಕಪರ್ಥಾಲಾ ಪ್ರವಾಸೋದ್ಯಮದ ಒಳನೋಟವನ್ನು ತೋರಿಸುತ್ತವೆ. ಪ್ರಶಸ್ತ ಸಮಯ
ಕಪುರ್ಥಾಲಾವನ್ನು ಭೇಟಿ ಮಾಡಲು ಅಕ್ಟೋಬರ್ ನಿಂದ ಮಾರ್ಚ್ ಪ್ರಶಸ್ತ ಸಮಯ. ಈ ಸಮಯದಲ್ಲಿ ಪ್ರವಾಸಿಗರು ಕೇವಲ ವಾತಾವರಣವನ್ನು ಇಷ್ಟಪಡುವುದರ ಜೊತೆಗೆ ಹಬ್ಬದ ಸಮಯವನ್ನೂ ಇಷ್ಟಪಡುತ್ತಾರೆ.
ಜಾಲರಿ
ಬಾಹ್ಯ ಸಂಪರ್ಕಗಳು
Wire Mesh ವರ್ಗ:ಉಕ್ಕು
ವಿಜಯಲಕ್ಷ್ಮಿ ಸಿಂಗ್
ವಿಜಯಲಕ್ಷ್ಮಿ ಸಿಂಗ್ ೮೦ರ ಕನ್ನಡ ಚಲನಚಿತ್ರ ನಟಿ, ನಿರ್ಮಾಪಕಿ, ಸಿರ್ದೇಶಕಿ. ಕನ್ನಡ ಚಿತ್ರರಂಗದ ಹೆಸರಾಂತ ನಟಿ ಪ್ರತಿಮಾ ದೇವಿ ಮತ್ತು ನಿರ್ಮಾಪಕ ಶಂಕರ್ ಸಿಂಗ್ ಅವರ ಪುತ್ರಿ.
ವರ್ಗ:ಚಲನಚಿತ್ರ ನಟಿಯರು
ಜಯರಾಮ ಕಾರಂತ
ಜಯರಾಮ ಕಾರಂತ ಅವರು ಉಡುಪಿ ಜಿಲ್ಲೆಯ ಕಾರ್ಕಳ ತಾಲೂಕಿನ ಕಾಂತಾವರದಲ್ಲಿ ೧೩ ಜೂನ್ ೧೯೫೮ರಂದು ಜನಿಸಿದರು. ಇವರ ತಂದೆಯ ಹೆಸರು ಕಾಂತಾವರ ಸುಬ್ರಾಯ ಕಾರಂತ ಮತ್ತು ತಾಯಿಯ ಹೆಸರು ಶ್ರೀಮತಿ ಗಿರಿಜಾ ಕಾರಂತ. ಒಟ್ಟು ೭ ಜನ ಮಕ್ಕಳಲ್ಲಿ ಹಿರಿಯರಾದ ಇವರು ಕವಿಯಾಗಿ ಪ್ರಸಿದ್ಧರು.
ವಿದ್ಯಾಭ್ಯಾಸ
ತಮ್ಮ ವಿದ್ಯಾಭ್ಯಾಸವನ್ನು ಕಾಂತಾವರ, ಮೂಡುಬಿದಿರೆ, ಕಳಸ ಮತ್ತು ಉಡುಪಿ ಮೊದಲಾದ ಊರುಗಳಲ್ಲಿ ಪೂರೈಸಿ, ಸ್ನಾತಕೋತ್ತರ ಇಂಗ್ಲೀಷ್ ಡಿಪ್ಲೋಮಾವನ್ನು ಪಡೆದಿದ್ದಾರೆ.
ವೃತ್ತಿ ಜೀವನ
ಉಡುಪಿಯ ಉದಯಭಾರತಿ ಪಾಕ್ಷಿಕದಲ್ಲಿ ಅಂಶಕಾಲಿಕ ಸಂಪಾದಕರಾಗಿ ಸೇವೆ ಸಲ್ಲಿಸಿ ನಂತರ ೧೯೭೭-೧೯೮೦ರವರೆಗೆ ಉಡುಪಿಯ ರಾಘವೇಂದ್ರ ಸ್ವಾಮಿ ಪುಸ್ತಕ ಭಂಡಾರದಲ್ಲಿ ಮತ್ತು ನವಭಾರತ ಪುಸ್ತಕ ಭಂಡಾರದಲ್ಲಿ ಮಾರಾಟಗಾರರಾಗಿ ಹಾಗೂ ವ್ಯವಸ್ಥಾಪಕರಾಗಿ ಸೇವೆ ಸಲ್ಲಿಸಿದ್ದಾರೆ. ೧೯೮೮ರಿಂದ ೨೦೦೩ರವರೆಗೆ ಕನ್ನಡ ದಿನಪತ್ರಿಕೆಯಾದ ಉದಯವಾಣಿಯಲ್ಲಿ ಉಪಸಂಪಾದಕರಾಗಿ ಹಾಗೂ ೨೦೦೩ರಿಂದ ತರಂಗ ವಾರಪತ್ರಿಕೆಯಲ್ಲಿ ಹಿರಿಯ ಉಪಸಂಪಾದಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.
ದಾನ ಶಾಸನ
ದಾನ ಶಾಸನ ವನ್ನು ಅರಸನ ಸಮಕ್ಷಮದಲ್ಲಿ ಅಥವಾ ರಾಜನ ಅಪ್ಪಣೆ ಪಡೆದ ಅವನ ಪ್ರತಿನಿಧಿಯ ಸಮಕ್ಷಮದಲ್ಲಿ ಕೊರೆಸಲ್ಪಡುತ್ತಿತ್ತು. ಇದರಲ್ಲಿ ಎರಡು ವಿಧ. ೧)ವ್ಯಕ್ತಿಗೆ ಕೊಟ್ಟ ದಾನ: ಇದು ವೀರನ ಪರಾಕ್ರಮಕ್ಕೆ ಅಥವಾ ವ್ಯಕ್ತಿಯ ವಿದ್ವತ್ತನ್ನು ಮೆಚ್ಚಿ ಕೊಟ್ಟ ದಾನ. ೨)ಸಂಸ್ಥೆಗೆ ಕೊಟ್ಟ ದಾನ:ಇದು ದೇವಾಲಯ, ಮಠ, ಮಹಾ ಜನಗಳಿಗೆ ಬಿಟ್ಟ ದಾನ.
ಇತಿವೃತ್ತ
ರಾಜರು ದಾನವನ್ನು ಕೊಡುವಾಗ ಅರ್ಚಕರಿಗೆ, ಊಳಿಗದವರಿಗೆ, ದೇವದಾಸಿಯರಿಗೆ, ಛತ್ರಕ್ಕೆ ಬಿಟ್ಟ ದಾನಗಳಾಗಿವೆ. ಹಿಂದೆ ಮಠಗಳಲ್ಲಿ ವಿದ್ಯಾಭ್ಯಾಸಕ್ಕೆ ಔಷಧೋಪಚಾರಗಳಿಗೆ ಮುಂತಾದ ಕಾರಣಗಳಿಗೆ ದತ್ತಿಯನ್ನು ಬಿಡುತ್ತಿದ್ದರು. ಅಗ್ರಹಾರಗಳಿಗೆ ಅವರ ದೈನಂದಿನ ಉದರಂಭರಣಕ್ಕಾಗಿ ಹೋರಾಡದೆ ನಿಶ್ಚಿಂತೆಯಿಂದ ವೇದಾಧ್ಯಯನ ಮೊದಲಾದ ವ್ಯಾಸಂಗಗಳಲ್ಲಿ ತೊಡಗಲಿ ಎಂದು ದತ್ತಿಯನ್ನು ಕೊಡುತ್ತಿದ್ದರು. ದಾನಶಾಸನಗಳು ಶಿಲೆಯಲ್ಲಿ ಮತ್ತು ತಾಮ್ರಪಟದಲ್ಲಿ ಕೆತ್ತಲ್ಪಡುತ್ತಿದ್ದುವು.
ವರ್ಗ:ಶಾಸನಗಳು ವರ್ಗ:ಇತಿಹಾಸ
ಆತಕೂರು ಶಾಸನ
ಆತಕೂರು ಶಾಸನ ಕಾಲ ಕ್ರಿ.ಶ.950 ಮಂಡ್ಯ ಜಿಲ್ಲೆ ಮದ್ದೂರು ತಾಲ್ಲೂಕು ಆತಕೂರಿನ ಚಲ್ಲೇಶ್ವರ ದೇಗುಲದ ಮುಂದಿದ್ದ ಈ ಶಾಸನ ಪ್ರಸ್ತುತ ಬೆಂಗಳೂರಿನ ವಸ್ತುಸಂಗ್ರಹಾಲಯದಲ್ಲಿದೆ.
ಇತಿವೃತ್ತ
ರಾಷ್ಟ್ರಕೂಟರ ಮೂರನೇ ಕೃಷ್ಣ ,ಗಂಗರ ಬೂತುಗ ಮತ್ತು ಅವನ ಸೇವಕ ಮನಾಲರು ಚೋಳ ರಾಜಾದಿತ್ಯನ ಮೇಲೆ ಯುದ್ದ ಮಾಡಿದ ಮತ್ತು ಚೋಳ ರಾಜಾದಿತ್ಯನನ್ನು ಕೊಂದ ವಿಷಯವಿದೆ. ರಾಜಾದಿತ್ಯನನ್ನು ಕೊಂದವ ಭೂತುಗ ಎಂಬುದನ್ನು ಇದು ತಿಳಿಸುತ್ತದೆ. ಈ ಶಾಸನದಲ್ಲಿ ನಾಯಿ-ಹಂದಿ ಹೋರಾಡುತ್ತಿರುವ ಚಿತ್ರವಿದೆ. ವೀರ ಮನಾಲರಿಗೆ ಸಾಕುನಾಯಿಯ ಮೇಲಿದ್ದ ಪ್ರೀತಿ ಗೋಚರವಾಗುತ್ತದೆ. ಇವನ ಪ್ರತಾಪವನ್ನು ಮೆಚ್ಚಿದ ಕನ್ನರದೇವ ನಿನಗೇನು ಬೇಕು ಬೇಡಿಕೊ ಎಂದಾಗ ಮನಾಲರ 'ಕಾಳಿ'ಎಂಬ ನಾಯಿಯನ್ನು ಬೇಡಿ ಪಡೆಯುತ್ತಾನೆ. ಮುಂದೊಂದು ದಿನ ಆ ನಾಯಿ ತನ್ನ ಒಡೆಯನನ್ನು ಹಂದಿಯೊಂದರಿಂದ ರಕ್ಷಿಸಲು ಹೋಗಿ ತಾನು ಅಸು ನೀಗುತ್ತದೆ. ಆಗ ಮನಾಲ ಆ ನಾಯಿಯ ನೆನಪಿಗಾಗಿ ವೀರಗಲ್ಲನ್ನು ನೆಟ್ಟು, ಅದರ ಪೂಜೆಗಾಗಿ ಹೊಲವೊಂದನ್ನು ಬಿಟ್ಟುಕೊಡುತ್ತಾನೆ. ನಾಯಿಗಾಗಿ ವೀರ ಸ್ಮಾರಕವನ್ನು ಹಾಕಿರುವ ಏಕೈಕ ಶಾಸನ ಇದಾಗಿದೆ.
ಅಪ್ಪುಗಿಡ
ಅಪ್ಪುಗಿಡವು ಮತ್ತೊಂದು ಆಶ್ರಯ ಗಿಡದ ಮೇಲೆ ಬೆಳೆಯುವ ಗಿಡ ಆದರೆ ಆಶ್ರಯ ಸಸ್ಯದಿಂದ ಯಾವ ಬಗೆಯ ಪೋಷಣೆಯನ್ನೂ ಪಡೆಯದೆ, ಕೇವಲ ಆಶ್ರಯವನ್ನಷ್ಟೇ ಪಡೆಯುವ ಸಸ್ಯ(ಎಪಿಫೈಟ್). ಇಂಥ ಸಸ್ಯಗಳು ಕಂಟಿ, ಪೊದೆ, ಮರಗಳೆಂಬ ಭೇದವಿಲ್ಲದೆ ಸಾಮಾನ್ಯವಾಗಿ ಎಲ್ಲ ಬಗೆಯ ಗಿಡಗಳ ಮೇಲೂ ಬೆಳೆಯುತ್ತವೆ. ಹೆಚ್ಚಾಗಿ ಈ ಸಸ್ಯಗಳು ಹಸಿರು ಬಣ್ಣದವಾಗಿದ್ದು ಸ್ವತಂತ್ರವಾಗಿ ಆಹಾರ ತಯಾರಿಸಿಕೊಳ್ಳುವ ಸಾಮಥ್ರ್ಯ ಪಡೆದಿರುತ್ತವೆ. ಸಸ್ಯಗಳ ಜೀವನಕ್ಕೆ ಮೊಟ್ಟಮೊದಲು ಬೇಕಾದುದು ನೀರು ಮತ್ತು ಲವಣಗಳು. ಆದರೆ ಈ ಸಸ್ಯಗಳಿಗೆ ಇವೆರಡೂ ದೊರೆಯುವುದು ಅತಿ ದುರ್ಲಭವಾದುದರಿಂದ ಇವು ಅತ್ಯಂತ ಕಷ್ಟಕರ ಪರಿಸ್ಥಿತಿಯನ್ನೇ ಎದುರಿಸಬೇಕಾಗುತ್ತದೆ. ಇಂಥ ಸಸ್ಯಗಳು ಬೆಳೆಯುವ ಪರಿಸ್ಥಿತಿಯನ್ನು ಗಮನಿಸಿದರೆ ಇದು ವೇದ್ಯವಾಗುತ್ತದೆ. ಉಷ್ಣವಲಯದ ಪ್ರದೇಶಗಳಲ್ಲಿ ಇವು ಕೇವಲ ಮಳೆಯ ನೀರನ್ನೂ ಸಮಶೀತೋಷ್ಣವಲಯಗಳಲ್ಲಿ ಪರ್ವತ ಪ್ರದೇಶಗಳಲ್ಲಿ ಇಬ್ಬನಿಯ (ಮಂಜು) ನೀರನ್ನೂ ಅವಲಂಬಿಸಬೇಕಾಗುತ್ತದೆ.
ಅಪ್ಪುಗಿಡದ ಲಕ್ಷಣಗಳು
ಸಾಮಾನ್ಯವಾಗಿ ಈ ಸಸ್ಯಗಳು ಆಶ್ರಯನೀಡುವ ಸಸ್ಯಗಳ ತೊಗಟೆಗಳಲ್ಲಿ ಶೇಖರವಾಗುವ ಮಣ್ಣಿನ ಧೂಳಿನಿಂದ ಆಹಾರ ಹೀರಿಕೊಳ್ಳುತ್ತವೆ. ಕೆಲವು ಸಸ್ಯಗಳು ತಮ್ಮ ಬೇರುಗಳ ಬಲೆಯಲ್ಲಿ ಗಾಳಿಯಿಂದ ತೂರಿಬಂದು ಸಂಗ್ರಹವಾಗುವ ಧೂಳುಕಣ, ಕೊಳೆತ ಎಲೆ, ಕಸಕಡ್ಡಿ, ಅಲ್ಪ ಸ್ವಲ್ಪ ಮಳೆನೀರು ಇವಿಷ್ಟನ್ನೇ ಅವಲಂಬಿಸುತ್ತವೆ. ಇನ್ನು ಕೆಲವು ಸಸ್ಯಗಳು ಜೋತುಬಿದ್ದ ಬೇರು, ಎಲೆ ಮುಂತಾದುವುಗಳಿಂದ ಮೇಲಿನಿಂದ ಹನಿ ಹನಿಯಾಗಿ ಕೆಳಕ್ಕೆ ಬೀಳುವ ನೀರನ್ನು ಹೀರಿಕೊಳ್ಳುತ್ತವೆ. ಸಾಧಾರಣವಾಗಿ ಅಪ್ಪುಗಿಡಗಳು ಅಲ್ಲೊಂದು ಇಲ್ಲೊಂದು ಮರಗಿಡಗಳ ಮೇಲೆ ಬೆಳೆಯುವಂತೆ ಕಂಡುಬಂದರೂ ಉಷ್ಣವಲಯದ ಅರಣ್ಯಪ್ರದೇಶಗಳಲ್ಲಿ ಹೆಚ್ಚಾಗಿರುತ್ತವೆ. ಕಾಂಡ ಮತ್ತು ಕೊಂಬೆಗಳ ಮೇಲಿನ ತೊಗಟೆಯನ್ನೆಲ್ಲ ಆವರಿಸಿರುತ್ತವೆ. ಮಳೆ ಮತ್ತು ಇಬ್ಬನಿಯನ್ನೇ ಅವಲಂಬಿಸಬೇಕಾಗುವುದರಿಂದ ಬೇಸಿಗೆಯ ದಿನಗಳು ಇವಕ್ಕೆ ಕಷ್ಟದ ದಿನಗಳು. ಅಂಥ ಕಠಿಣ ಪರಿಸ್ಥಿತಿಯನ್ನು ಎದುರಿಸುವುದಕ್ಕಾಗಿ ಗಿಡ ಎಲೆಗಳೆಲ್ಲವನ್ನೂ ಕಳೆದುಕೊಂಡು ಕನಿಷ್ಠ ಕ್ರಿಯಾವಸ್ಥೆಯಲ್ಲಿರಬೇಕಾಗುತ್ತದೆ. ಮುಂದೆ ಮಳೆಯಾದಾಗ ಎಲೆಗಳು ಮತ್ತೆ ಚಿಗುರುತ್ತವೆ. ಸಾಮಾನ್ಯವಾಗಿ ಅಪ್ಪುಗಿಡಗಳು ತಾವು ವಾಸಿಸಬೇಕಾದ ಪರಿಸ್ಥಿತಿಗಳಿಗೆ ಅನುಗುಣವಾಗಿ ಕೆಲವು ರಕ್ಷಣೋಪಾಯಗಳನ್ನು ಪಡೆದಿರುವುದುಂಟು. ಬೀಜ ಮೊಳೆತ ಅನಂತರ ಕೆಲವು ಅಪ್ಪುಬೇರುಗಳು ಶೀಘ್ರವಾಗಿ ಬೆಳೆದು, ಆಶ್ರಯವೀಯುವ ಗಿಡಕ್ಕೆ ಬಲವಾಗಿ ಅಂಟಿಕೊಳ್ಳುತ್ತವೆ. ಅನೇಕ ಅಪ್ಪು ಗಿಡಗಳು ಬರಗಾಡು ಅಥವಾ ಮರುಭೂಮಿ ಸಸ್ಯಗಳಂತೆ (ಕ್ಸೀರೊಫೈಟ್ಸ್) ಉಷ್ಣತೆಯನ್ನು ಸಹಿಸಲು, ನೀರು ದೇಹದಿಂದ ಆವಿಯಾಗುವುದನ್ನು ನಿಯಂತ್ರಿಸಲು, ಸಹಾಯಕವಾಗುವ ವಿವಿಧ ರೀತಿಯ ಬಾಹ್ಯ ಹಾಗೂ ಆಂತರಿಕ ಮಾರ್ಪಾಟುಗಳನ್ನು ಪಡೆದಿವೆ. ಆರ್ಕಿಡ್ ಬಗೆಯ ಅಪ್ಪುಗಿಡದಲ್ಲಿನ ಶುಷ್ಕಫಲಗಳಲ್ಲಿ ಹಗುರವಾದ ಸಣ್ಣ ಸಣ್ಣ ಅಸಂಖ್ಯಾತ ಬೀಜಗಳು ಉತ್ಪತ್ತಿಯಾಗುತ್ತವೆಯಾದ್ದರಿಂದ ಬೀಜ ಗಾಳಿಯಿಂದ ಪ್ರಸಾರವಾಗುತ್ತದೆ. ಅನೇಕ ಗಿಡಗಳಲ್ಲಿ ರಸಭರಿತವಾದ ಹುಸಿಲಶುನಗಳುಂಟು. ಕೆಲವು ಬೆಂಗಾಡು ಸಸ್ಯಗಳು ಬೇಸಿಗೆಯ ಕಠಿಣ ಪರಿಸ್ಥಿತಿಯಲ್ಲೂ ಒಣಗದೇ ತಮ್ಮ ಬೆಳೆವಣಿಗೆಯನ್ನು ಮುಂದುವರಿಸಿಕೊಂಡು ಹೋಗಬಲ್ಲವು. ಅನೇಕ ಬಗೆಯ ಅಪ್ಪುಗಿಡಗಳಲ್ಲಿ ಎಲೆಗಳು ಅಥವಾ ಕಾಂಡಗಳು ರಸಭರಿತವಾಗಿರುತ್ತವೆ (ಸಕ್ಯುಲೆಂಟ್). ಹೊರಚರ್ಮ ದಪ್ಪವಾಗಿ ಪತ್ರರಂಧ್ರಗಳು ಗುಣಿಗಳಲ್ಲಿರುತ್ತವೆ. ಎಲೆಗಳು ಗಾತ್ರ ಮತ್ತು ಸಂಖ್ಯೆಯಲ್ಲಿ ಕಡಿಮೆಯಾಗಿರುವುದುಂಟು. ಆರ್ಕಿಡ್ ನಂಥ ಅನೇಕ ಅಪ್ಪುಗಿಡಗಳು ಆಸರೆಮರಗಳ ಮೇಲೆಯೇ ತಮ್ಮ ಇಡೀ ಜೀವಮಾನವನ್ನು ಕಳೆಯುತ್ತವೆ. ಅವು ಪಕ್ಕಾ ಅಪ್ಪುಗಿಡಗಳು. ಇನ್ನು ಕೆಲವು ಬಗೆಯವು ಅದರಲ್ಲೂ ಬೇರುಗಳಿಂದ ಮೇಲೆ ಏರುವ ಬಳ್ಳಿಗಳು ಮೊದಲು ಭೂಮಿಯ ಮೇಲೆ ಬೆಳೆಯುತ್ತಿದ್ದು, ಅನಂತರ ಆಸರೆ ಗಿಡವೊಂದು ದೊರೆತಕೂಡಲೇ ಅದನ್ನು ಅಪ್ಪಿಕೊಂಡು ಕ್ರಮೇಣ ಭೂಮಿಯ ಸಂಪರ್ಕವನ್ನು ಕಳೆದುಕೊಳ್ಳುತ್ತವೆ. ಇಂಥವಕ್ಕೆ ಅರೆಅಪ್ಪುಗಿಡಗಳು ಎಂದು ಹೆಸರು. ಉದಾ: ಸೀರಿಯಸ್, ಸಿಂಡಾಪ್ಸಸ್ ಇತ್ಯಾದಿ. ಇದಕ್ಕೆ ವಿರುದ್ಧವಾಗಿ ಕೆಲವು, ಮೊದಲು ಅಪ್ಪುಗಿಡಗಳಂತೆ ಬೆಳದು ಅನಂತರ ಭೂಮಿಯಲ್ಲಿ ಬೇರು ಬಿಟ್ಟು ಸ್ವತಂತ್ರವಾಗುತ್ತವೆ. ಉದಾ: ಆಲ, ಅರಳಿ ಇತ್ಯಾದಿ.
ಅಪ್ಪುಗಿಡಗಳ ಕೆಲವು ಮುಖ್ಯ ಉದಾಹರಣೆಗಳು
ಆವೃತಬೀಜ ಸಸ್ಯಗಳ ಪೈಕಿ ಆರ್ಕಿಡ್ ಗಳು ಬಹು ಮುಖ್ಯವಾದುವು; ಇವುಗಳ ಸಂಖ್ಯೆ ಅಪಾರ. ಉದಾ: ವ್ಯಾಂಡ, ಡೆಂಡ್ರೋಬಿಯಮ್ ಇತ್ಯಾದಿ. ಏರೇಸಿ ಕುಟುಂಬಕ್ಕೆ ಸೇರಿದ ಕೆಲವು ಸಸ್ಯಗಳು-ಸಿಂಡಾಪ್ಸಸ್, ಪೋತಾಸ್ ಇತ್ಯಾದಿ. ಬ್ರೊಮಿಲಿಯೇಸೀ ಕುಟುಂಬಕ್ಕೆ ಸೇರಿದ ಟೆಲ್ಯಾಂಡ್ಸಿಯ ಎಂಬುದು ಅಮೇರಿಕದ ಲ್ಲಿ ಬೆಳೆಯುವ ಗಿಡವಾಗಿದ್ದು ಅದರ ಬೇರು ಮತ್ತು ನಿಳವಾದ ಎಲೆಗಳು ಉದ್ದನೆಯ ಎಲೆಗಳಂತೆ ಗಾಳಿಯಲ್ಲಿ ಜೋಲಾಡುತ್ತಿರುತ್ತವೆ. ಆಸ್ಕ್ಲಿಪಿಯಡೇಸೀ ಕುಟುಂಬಕ್ಕೆ ಸೇರಿದ ಡಿಸ್ಕಿಡಿಯ, ಕ್ಯಾಕ್ಟೇಸೀ ಕುಟುಂಬಕ್ಕೆ ಸೇರಿದ ಸಿರಿಯಸ್ ಎಂಬುವು ಗಮನಾರ್ಹವಾದುವು. ಸಿರಿಯಸ್ ಒಂದು ಬೃಹದಾಕಾರದ ಅಪ್ಪುಗಿಡ. ಅದರ ಕಾಂಡ ತ್ರಿಕೋನಾಕಾರವಾಗಿದ್ದು, ದೊಡ್ಡ ಮರಗಳ ಮೇಲೆ ಏರಿರುತ್ತದೆ. ಟೆರಿಡೋಫೈಟ್ ಎಂಬ ವರ್ಗಕ್ಕೆ ಸೇರಿದ ಕೆಲವು ಜರಿ ಗಿಡಗಳೂ ಅಪ್ಪುಗಿಡಗಳೇ. ಉದಾ: ಪಕ್ಷಿಗೂಡಿನಂಥ ಜರಿಗಿಡ ಪಾಲಿಪೋಡಿಯಮ್ ಮುಂತಾದವು ಮರದ ಕಾಂಡ ಮತ್ತು ಕೊಂಬೆಗಳ ಮೇಲೆಲ್ಲ ಗೊಂಚಲು ಗೊಂಚಲಾಗಿ ವ್ಯಾಪಿಸಿರುತ್ತವೆ. ಲೈಕೋಪೋಡಿಯಮ್ ಎಂಬುದು ಇನ್ನೊಂದು ಬಗೆಯ ಸಾಮಾನ್ಯವಾದ ಅಪ್ಪುಗಿಡ. ಬ್ರಯೋಫೈಟ್ ಕುಟುಂಬಕ್ಕೆ ಸೇರಿದ ಮಾಸಸ್, ಪೊರೆಲ್ಲ ಎಂಬ ಗಿಡಗಳೂ ಮರಗಳ ಕಾಂಡ, ಕೊಂಬೆಗಳ ಮೇಲೆಲ್ಲ ಹಸಿರು ಮೆತ್ತೆಯಂತೆ ವ್ಯಾಪಿಸಿರುತ್ತವೆ. ಪಾಚಿ ಅಥವಾ ಶೈವಾಲ ಕುಟುಂಬಕ್ಕೆ ಸೇರಿದ ಪ್ರೋಟೋಕಾಕಸ್ ಎಂಬುದು ಮರದ ತೊಗಟೆಯ ಮೇಲೂ ಟ್ರೆಂಟೆಪೊಲಿಯ ಎಂಬುದು ಎಲೆಗಳ ಮೇಲೂ ಕಂಡುಬರುವ ಅಪ್ಪುಗಿಡಗಳ ಕೆಲವು ನಿದರ್ಶನಗಳು.
ಉಲ್ಲೇಖಗಳು
ವರ್ಗ:ಸಸ್ಯಶಾಸ್ತ್ರ * ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೬-೧೭
ಟೆಗೂಸಿಗ್ಯಾಲ್ಪ
ಟೆಗೂಸಿಗ್ಯಾಲ್ಪ- ಹಾಂಡುರಾಸ್ ಗಣರಾಜ್ಯದ ರಾಜಧಾನಿ, ಫ್ರ್ಯಾನ್ಸಿಸ್ಕೋ ಮೋರಜಾನ್ ಡಿಪಾರ್ಟ್‍ಮೆಂಟಿನ (ಆಡಳಿತ ವಿಭಾಗ) ಆಡಳಿತ ಕೇಂದ್ರ.
ಹವಾಗುಣ
ಉ.ಅ.15' ಮತ್ತು ಪ.ರೇ. 86' 30' ಮೇಲೆ ಬೆಟ್ಟಗುಡ್ಡಗಳಿಂದ ಆವೃತವಾಗಿರುವ ಈ ನಗರ ಸಮುದ್ರಮಟ್ಟದಿಂದ 3,200' (975 ಮೀ.) ಎತ್ತರದಲ್ಲಿದೆ. ಜನಸಂಖ್ಯೆ 2,18,510 (1969). ಚಿನ್ನ ಮತ್ತು ಬೆಳ್ಳಿ ಗಣಿಗಾರಿಕೆ ಕೇಂದ್ರವಾಗಿ ಇದು ಬೆಳೆಯತೊಡಗಿತು. ಇದು ಉಷ್ಣವಲಯದಲ್ಲಿದ್ದರೂ ವಾಯುಗುಣ ಹಿತಕರ. ಜೂನಿನ ದೈನಿಕ ಸರಾಸರಿ ಉಷ್ಣತೆ 75ಲಿ ಈ. (24ಲಿ ಅ). ಜನವರಿಯದು 65ಲಿ ಈ. (18ಲಿ ಅ.). ಮೇಯಿಂದ ಅಕ್ಟೋಬರ್ ವರೆಗೆ ಮಳೆಗಾಲ.
ಸಾರಿಗೆ ಸಂಪರ್ಕ
ರೈಲ್ವೆ ಸಂಪರ್ಕವಿಲ್ಲದ, ಪ್ರಪಂಚದ ಕೆಲವೇ ರಾಜಧಾನಿಗಳ ಪೈಕಿ ಟೆಗೂಸಿಗ್ಯಾಲ್ಪವೂ ಒಂದು. ಟಾನ್ ಕಾನ್ ಟಿನ್ ನಲ್ಲಿರುವ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಿಂದ ಪ್ರಪಂಚದ ಇತರ ಭಾಗಗಳೊಡನೆ ಇದಕ್ಕೆ ಸಂಪರ್ಕ ಏರ್ಪಟ್ಟಿದೆ. ದಕ್ಷಿಣ ಹೆದ್ದಾರಿ ಸರ್ವಋತುಗಳಲ್ಲೂ ಬಳಕೆಗೆ ಬರುತ್ತದಾದ್ದರಿಂದ ಪೆಸಿಫಿಕ್ ತೀರದಿಂದ ಮತ್ತು ನೆರೆಯ ಎಲ್ ಸಾಲ್ವಡಾರ್ ಮತ್ತು ನಿಕರಾಗ್ವ ದೇಶಗಳಿಂದ ಇಲ್ಲಿಗೆ ಸರಕು ಸಾಗಿಸಬಹುದು. ಆದರೆ ಉತ್ತರದಿಂದ ಬರುವ ಸರಕುಗಳನ್ನು ಹಡಗುಗಳ ಮೂಲಕ ಪ್ವೆರ್ಟೊ ಕಾರ್ಟಿಸ್ ಗೆ ತಂದು ಅಲ್ಲಿಂದ ರೈಲ್ವೆ ಅಥವಾ ಒಣ ಋತು ರಸ್ತೆಯಲ್ಲಿ ಪಾಟ್ರೆರಿಲೋಸಿಗೂ ಅನಂತರ ಸರ್ವಋತು ರಸ್ತೆಯ ಮೂಲಕ ಟೆಗೂಸಿಗ್ಯಾಲ್ಪಕ್ಕೂ ಸಾಗಿಸಬೇಕಾಗುತ್ತದೆ.
ಪ್ರಮುಖ ಕಟ್ಟಡಗಳು.
ರಾಷ್ಟ್ರಪತಿ ಭವನ, ಹಾಂಡುರಾಸ್, ಕೇಂದ್ರೀಯ ಬ್ಯಾಂಕು, ವಿಧಾನ ಭವನ, ರಾಷ್ಟ್ರೀಯ ವಿಶ್ವವಿದ್ಯಾಲಯ-ಇವು ಮಲ್ಲೋಲ್ ಸೇತುವೆಯ ಬಳಿ ಇರುವ ಪ್ರಮುಖ ಕಟ್ಟಡಗಳು. ರಾಷ್ಟ್ರದ ಮಹಾವೀರನೊಬ್ಬನ ಹೆಸರಿನ ಮೋರ್ ಸಾನ್ ಉದ್ಯಾನದ ಎದುರಿಗಿನ ಕತೀಡ್ರಲ್ ಆಕರ್ಷಕವಾಗಿದೆ. ಕೈಗಾರಿಕೆಯಲ್ಲಿ ಟೆಗೂಸಿಗ್ಯಾಲ್ಪ ಅಷ್ಟು ಮುಂದುವರಿದಿಲ್ಲ.
ಕೈಗಾರಿಕೆಗಳು
ಸ್ಥಳೀಯ ಬೇಡಿಕೆಗಳನ್ನು ಪೂರೈಸುವ ಕೆಲವು ಸಣ್ಣಪುಟ್ಟ ಕೈಗಾರಿಕೆಗಳಿವೆ. ಜವಳಿ, ಸಕ್ಕರೆ, ಸಿಗರೇಟ್ ತಯಾರಿಕೆಗಳು ಮುಖ್ಯ ಕೈಗಾರಿಕೆಗಳು.
ವರ್ಗ:ನಗರಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆಲಿವ್ಮರ
thumb|ಆಲಿವ್ '''ಆಲಿವ್‍ ಮರ '''
ಇತಿಹಾಸ
ಆಲಿಯೆಸಿ ಕುಟುಂಬಕ್ಕೆ ಸೇರಿದ ಮರ. ಕ್ರಿ.ಪೂ.17ನೆಯ ಶತಮಾನದಲ್ಲಿ ಇದು ಈಜಿಪ್ಟ್‍ನಲ್ಲಿ ಬೆಳೆಯುತ್ತಿದ್ದಂತೆ ತಿಳಿದುಬಂದಿದೆ. ಆಲಿವ್ ಯೂರೇಷಿಯಾ ಎಂಬ ಮರಗಳು ದಕ್ಷಿಣ ಯೂರೋಪಿನ ಭಾಗಗಳಲ್ಲೂ ಏಷ್ಯ ಉಪಖಂಡಗಳಲ್ಲೂ ವಿಪುಲವಾಗಿ ಬೆಳೆಯುತ್ತವೆ. ಮೆಡಿಟರೇನಿಯನ್ ತೀರದಲ್ಲೂ ಆಸ್ಟ್ರೇಲಿಯ ಮತ್ತು ಇತರ ಭಾಗಗಳಲ್ಲೂ ಇವನ್ನು ಬೆಳೆಸುತ್ತಾರೆ. ಈಚಿನ ವರ್ಷಗಳಲ್ಲಿ ಅಮೆರಿಕ, ದಕ್ಷಿಣ ಆಫ್ರಿಕಾಗಳಲ್ಲೂ ಹೇರಳವಾಗಿ ಬೆಳೆಸುತ್ತಾರೆ. ಕ್ಯಾಲಿಫೋರ್ನಿಯ, ಫ್ಲಾರಿಡ, ಆರಿಜೋನ ಮತ್ತು ನ್ಯೂ ಮೆಕ್ಸಿಕೊಗಳಲ್ಲೂ ಇವನ್ನು ಬೆಳೆಸುತ್ತಿದ್ದಾರೆ. 1880 ಮತ್ತು 1890 ರಲ್ಲಿ ಜಗತ್ತಿನ ಆಲಿವ್ ಬೆಳೆಯಲ್ಲಿ ಕ್ಯಾಲಿಫೋರ್ನಿಯದ ಆಲಿವ್ ಬೆಳೆಯ ಅಂಶ ಅಧಿಕವಾಗಿತ್ತು ಎಂಬುದು ಅಂಕಿಅಂಶಗಳಿಂದ ಸಿದ್ಧಪಟ್ಟಿದೆ.
ವಿವರಣೆ
ಆಲಿವ್ ಯೂರೋಪಿಯ ಎಂಬುದು ಹೆಚ್ಚು ಹಸುರಾದ ಚಿಕ್ಕ ಮರ. ಇದರ ಎಲೆ ಸ್ವಲ್ಪ ಒರಟು. 25'-40' ಗಳಷ್ಟು ಎತ್ತರ ಬೆಳೆಯುವ ದೀರ್ಘಾವಧಿ ವೃಕ್ಷ. ಇದು ಬಿಳಿ ಹೂ ಬಿಡುವುದು. ಇದರಲ್ಲಿನ ಹಣ್ಣುಗಳ ಬಣ್ಣ ಊದಾ. ಕಲ್ಲುಗಳಂಥ ಬೀಜಗಳಿಂದ ತುಂಬಿದೆ. ನಿಯತ ಋತುಮಾನಗಳಲ್ಲಿ ಹೂ, ಹಣ್ಣು ಬಿಡುವುದು. ಕಾಡು ಆಲಿವ್ ಮರಗಳಲ್ಲಿ ಮುಳ್ಳುಗಳು ತುಂಬ. ಅವುಗಳ ಹಣ್ಣುಗಳಿಂದ ಯಾವ ಪ್ರಯೋಜನವೂ ಇಲ್ಲ. ಕೃಷಿ ವಿಧಾನಗಳಿಂದ ಬೆಳೆಸುವ ಆಲಿವ್ ಮರಗಳಲ್ಲಿ ಮುಳ್ಳುಗಳಿರುವುದಿಲ್ಲ. ಆಲಿವ್ ಮರಗಳ ಬೇಸಾಯದಲ್ಲಿ ಬಹು ಎಚ್ಚರ ವಹಿಸಬೇಕಾಗುವುದು. ಫಲವತ್ತಾದ ಮಣ್ಣಿನಲ್ಲಿ ಮಾತ್ರ ಇವು ಸೊಂಪಾಗಿ ಬೆಳೆಯುವುವು. ಸರಿಯಾಗಿ ಮಳೆ ಬೀಳದ ಶುಷ್ಕ ಪ್ರದೇಶಗಳಲ್ಲಿ ಚೆನ್ನಾಗಿ ಬೆಳೆಯಲಾರವು. ಆಗ ನೀರಾವರಿ ಸೌಲಭ್ಯಗಳನ್ನು ಒದಗಿಸಬೇಕಾಗುವುದು. ಅದರ ಬೆಳೆಗೆ ಕನಿಷ್ಟಪಕ್ಷ 140 ಸೆ. ಉಷ್ಣತೆ ಬೇಕು. ಆಲಿವ್ ಕೊಂಬೆಗಳನ್ನು ನೆಟ್ಟು ಮರ ಬೆಳೆಸಬಹುದು. ಕಾಡು ಆಲಿವ್ ಹಾಗೂ ಕೃಷಿ ಆಲಿವ್ ಮರಗಳ ಕೊಂಬೆಗಳನ್ನು ಕಸಿಕಟ್ಟಿ ಹೊಸ ಜಾತಿಯ ಆಲಿವ್ ಮರಗಳನ್ನು ಬೆಳೆಸುವುದುಂಟು. ಬೀಜಗಳನ್ನು ಮೊಳೆಯಿಸಿಯೂ ಇವನ್ನು ಬೆಳೆಸುತ್ತಾರೆ. ಆದರೆ ಅದು ಸ್ವಲ್ಪ ಪ್ರಯಾಸಕರ. ಆದರೂ ಇವುಗಳ ಮೊಳೆಯುವಿಕೆಯನ್ನು ತ್ವರಿತಗೊಳಿಸಲು ಅನೇಕ ವಿಧಾನಗಳನ್ನು ಬಳಸುವುದುಂಟು. ಬೀಜದ ತುದಿಯನ್ನು ಸುಲಿಯುವುದು ಅಂಥ ಒಂದು ಕ್ರಮ. ಕ್ಯಾಲಿಫೋರ್ನಿಯದಲ್ಲಿ ಈ ಮರಗಳಿಗೆ ಆಲಿವ್ ನಾಟ್ ಎಂಬ ರೋಗ ತಗಲುತ್ತದೆ. ಸಣ್ಣ ದೊಡ್ಡ ಎಲೆಗಳಲ್ಲಿ ಕೊಂಬೆ ರೆಂಬೆಗಳಲ್ಲಿ ಅನೇಕ ಗಂಟುಗಳು ಅಥವಾ ಟ್ಯೂಮರ್‍ಗಳು ಬೆಳೆಯುವುದೇ ಈ ರೋಗದ ಲಕ್ಷಣ. ಸ್ಯಾವೆಸ್ಬೊನಾಯ್ ಎಂಬ ಅಣುಜೀವಿ ಈ ರೋಗಕ್ಕೆ ಕಾರಣ. ಕೆಲವೊಮ್ಮೆ ಒಂದು ರೀತಿಯ ಅಣಬೆ ರೋಗವೂ ಈ ಎಲೆಗಳಿಗೆ ಬರುವುದುಂಟು. ಆದರೆ ಇದರಿಂದ ಮರಕ್ಕೆ ಅಪಾಯವಿಲ್ಲ.
ಉಪಯೋಗಗಳು
ಆಲಿವ್ ಕಾಯಿಗಳನ್ನು ಹಸಿರಾಗಿರುವಾಗ ಕಿತ್ತು ಉಪ್ಪಿನಕಾಯಿ ತಯಾರಿಸುವರು. ಕಾಯಿಗಳು ಕಹಿಯಾಗಿರುವುವು. ದುರ್ಬಲವಾದ ಬಲು ಬಿಸಿಕ್ಷಾರಗಳನ್ನು ಉಪಯೋಗಿಸಿ ಆ ಮೂಲಕ ಇದರ ಕಹಿ ರುಚಿಯನ್ನು ಹೋಗಲಾಡಿಸುತ್ತಾರೆ. ಆ ಬಳಿಕ ಉಪ್ಪುನೀರಿನಲ್ಲಿ ಹಾಕಿ ಉಪ್ಪಿನಕಾಯಿ ತಯಾರಿಸುತ್ತಾರೆ. ಪಾಶ್ಚಾತ್ಯರಿಗೆ ಇದು ಬಲು ಇಷ್ಟ.
ಆಲಿವ್ ಹಣ್ಣುಗಳು ಚೆನ್ನಾಗಿ ಮಾಗಿದಾಗ ಅವನ್ನು ಕೀಳುತ್ತಾರೆ. ಇವುಗಳ ಗುಳ ಮತ್ತು ಸಿಪ್ಪೆಯಲ್ಲಿ ಜುಂಗಿನ ಅಂಶ ಹೆಚ್ಚಾಗಿರುವುದು. ಇವುಗಳ ಬೀಜಗಳಲ್ಲಿ ಸ್ವಲ್ಪ ಎಣ್ಣೆಯಿರುವುದು. ಆದರೆ ಕಾಯಿಗಳಲ್ಲಿ ಎಣ್ಣೆ ಅಂಶ ತೀರ ಕಡಿಮೆ. ಕಡಲೆಕಾಯಿ ಎಣ್ಣೆ, ಎಳ್ಳೆಣ್ಣೆಗಳಂತೆ ಆಲಿವ್ ಎಣ್ಣೆಯೂ ಆವಿಯಾಗುವುದಿಲ್ಲ. ಶುದ್ಧ ಆಲಿವ್ ಎಣ್ಣೆ ದೀರ್ಘ ಕಾಲದವರೆಗೆ ಕೆಡದೆ ಉಳಿಯಬಲ್ಲದು. ಆದರೆ ಆಲಿವ್ ಎಣ್ಣೆಯಿರುವ ಸೀಸೆಗಳನ್ನು ಮುಚ್ಚದೆ ತೆರೆದಿಟ್ಟರೆ, ವಾತಾವರಣದಲ್ಲಿರುವ ನೀರಿನ ಅಂಶ ಅದರಲ್ಲಿ ಸೇರಿಕೊಂಡು ಬಲುಬೇಗ ಅದರಲ್ಲಿ ಬೂಷ್ಟು ಬೆಳೆದು ಕೆಡುವುದು. ದುರ್ವಾಸನೆ ಬರುವುದು. ಒಳ್ಳೆಯ ಆಲಿವ್ ಎಣ್ಣೆಗೆ ಚಿನ್ನದ ಬಣ್ಣವಿರುತ್ತದೆ. ಇದಕ್ಕೆ ಸಪ್ಪೆ ರುಚಿ, ವಾಸನೆ ಇವೆ. ತಿಳಿಯಾಗಿಯೂ ನಿರ್ಮಲವಾಗಿಯೂ ಇರುವ ಇದಕ್ಕೆ ವರ್ಜಿನ್ ಎಣ್ಣೆ ಅಥವಾ ಉತ್ಕøಷ್ಟ ಎಣ್ಣೆ ಎನ್ನುವರು. ಕೆಳದರ್ಜೆಯ ಆಲಿವ್ ಎಣ್ಣೆ ಮಂದವಾಗಿ ಹಳದಿ ಅಥವಾ ಹಸಿರು ಬಣ್ಣಕ್ಕಿರುವುದು. ಆಲಿವ್ ಮರದ ಕಟ್ಟಿಗೆ ಬಲು ಗಟ್ಟಿಯಾಗಿ ದೀರ್ಘಕಾಲ ಬಾಳಿಕೆ ಬರುವುದು. ನಾಜೂಕಾದ ಕೆತ್ತನೆ ಕೆಲಸ ಮಾಡಬಹುದಾಗಿರುವುದರಿಂದ ಪೀಠೋಪಕರಣಗಳನ್ನು ತಯಾರಿಸುವುದರಲ್ಲಿ ಅದನ್ನು ಉಪಯೋಗಿಸುತ್ತಾರೆ. ಆಲಿವ್ ಎಣ್ಣೆಯನ್ನು ಅಡುಗೆ ಎಣ್ಣೆಯಾಗಿ ಉಪಯೋಗಿಸುವರು. ಆಲಿವ್ ಎಲೆ ಮತ್ತು ತೊಗಟೆಗಳಲ್ಲಿ ಗಾಯದಿಂದ ಸೋರುವ ರಕ್ತವನ್ನು ತಡೆಯುವ ಆಲಿಯಾಕಸ್ಟಿಡೇಟಾ ಎಂಬ ಔಷಧೀಯ ಸತ್ತ್ವವಿದೆ. ಆಲಿಯಾಡಯೊಕ ಮರದ ತೊಗಟೆಯಲ್ಲಿ ಏರಿದ ಜ್ವರದ ಕಾವು ತಗ್ಗಿಸುವ ಶಕ್ತಿಯಿದೆ. ಈ ಎಣ್ಣೆಯಲ್ಲಿ ಕೊಬ್ಬಿನಂಶ ಅಧಿಕ. ಸಾರ್ಡಿನು ಮೊದಲಾದ ಮೀನುಗಳನ್ನು ಹದಮಾಡಲು, ರಕ್ಷಿಸಿ ಇಡಲು ಈ ಎಣ್ಣೆಯನ್ನು ಉಪಯೋಗಿಸುವರು. ಆಲಿವ್ ಎಣ್ಣೆಯಲ್ಲಿ ಮುಖ್ಯವಾಗಿ ಒಲೀಯಿಕ್ ಅಲ್ಲದೆ ಇತರ ಆಮ್ಲಗಳ ಸಾಂದ್ರಮಿಶ್ರಣವಿದೆ. ಸ್ವಲ್ಪ ಪ್ರಮಾಣದ ಲಿನೋಲಿಕ್ ಆಮ್ಲವೂ ಇದೆ. ಆಲಿವ್ ಎಣ್ಣೆ ಪುಷ್ಟಿಕರ. ಭೇದಿ ಔಷಧಿಗಾಗಿ ಕೊಡುವುದಿದೆ. ಹೊಟ್ಟೆ ಸಂಬಂಧದ ಉರಿ ಮೊದಲಾದ ಬೇನೆಗಳಲ್ಲಿ ಶಮನಕಾರಿ. ಗುದದ ಮೂಲಕ ಕೊಡುವ ಮದ್ದುಗಳನ್ನು ಆಲಿವ್ ಎಣ್ಣೆ ಮಿಶ್ರಣದಲ್ಲಿ ಕೊಡಬಹುದು. ಈ ಎಣ್ಣೆಯನ್ನು ಉರಿವ ಚರ್ಮಕ್ಕೆ ಶಾಮಕವಾಗಿ ಲೇಪಿಸುವುದಿದೆ. ಇದನ್ನು ಉಜ್ಜು ತೈಲ, ಮುಲಾಮು, ಅಂಟು ಪಟ್ಟಿ, ಉಣ್ಣೆಬಟ್ಟೆ ಮತ್ತು ಸಾಬೂನುಗಳ ತಯಾರಿಕೆಯಲ್ಲಿ ಬಳಸುತ್ತಾರೆ.
ನೀಲ್‍ಗಾಯ್
thumb
ನೀಲ್‍ಗಾಯ್ (ಬೋಸೆಲಫಸ್ ಟ್ರ್ಯಾಗೊಕ್ಯಾಮಲಸ್) ಏಷ್ಯಾದ ಅತಿದೊಡ್ಡ ಎರಳೆ ಮತ್ತು ಭಾರತೀಯ ಉಪಖಂಡಕ್ಕೆ ಸ್ಥಳೀಯವಾಗಿದೆ. ನೀಲ್‍ಗಾಯ್‍ನ ಹೆಗಲಿನ ಎತ್ತರ ೧-೧.೫ ಮೀಟರ್‍ನಷ್ಟು; ಗಂಡುಗಳ ತೂಕ ೧೦೯-೨೮೮ ಕೆ.ಜಿ., ಮತ್ತು ಹೆಣ್ಣುಗಳು ಹಗುರವಾಗಿದ್ದು ೧೦೦-೨೧೩ ಕೆ.ಜಿ. ತೂಗುತ್ತವೆ. ತೆಳ್ಳಗಿನ ಕಾಲುಗಳನ್ನು ಹೊಂದಿರುವ ಗಟ್ಟಿಮುಟ್ಟಾದ ಎರಳೆಯಾದ ನೀಲ್‍ಗಾಯ್ ಇಳಿಜಾರು ಬೆನ್ನು, ಗಂಟಲ ಮೇಲೆ ಬಿಳಿ ಪಟ್ಟೆಯಿರುವ ಆಳವಾದ ಕುತ್ತಿಗೆ, ಗುಚ್ಛದಲ್ಲಿ ಕೊನೆಗೊಳ್ಳುವ ಕುತ್ತಿಗೆಯ ಉದ್ದಕ್ಕೂ ಗಿಡ್ಡನೆಯ ಕೂದಲು ಜುಟ್ಟು, ಮತ್ತು ಮುಖದ ಬಿಳಿ ಕಲೆಗಳು, ಈ ಗುಣಲಕ್ಷಣಗಳನ್ನು ಹೊಂದಿದೆ. ಬಿಳಿ ಪಟ್ಟೆಯ ಕೆಳಗೆ ಗಂಗೆದೊವಲು ಏಣಿನಿಂದ ನೇತಾಡುವ ಒರಟಾದ ಕೂದಲು ಇರುತ್ತದೆ. ಲೈಂಗಿಕ ದ್ವಿರೂಪತೆ ಎದ್ದುಕಾಣುತ್ತದೆ – ಹೆಣ್ಣುಗಳು ಮತ್ತು ಎಳೆ ಹರೆಯದ ನೀಲ್‍ಗಾಯ್‍ಗಳು ಕಿತ್ತಳೆಯಿಂದ ಕಂದು ಹಳದಿ ಬಣ್ಣ ಹೊಂದಿದ್ದರೆ, ವಯಸ್ಕ ಗಂಡುಗಳು ನೀಲಿ-ಬೂದು ಚರ್ಮವನ್ನು ಹೊಂದಿರುತ್ತವೆ. ಗಂಡುಗಳು ಮಾತ್ರ ೧೫-೨೪ ಸೆಂಟಿಮೀಟರ್ ಉದ್ದದ ಕೊಂಬುಗಳನ್ನು ಹೊಂದಿರುತ್ತವೆ.
ನೀಲ್‍ಗಾಯ್ ದಿವಾಚರ ಪ್ರಾಣಿಯಾಗಿದೆ (ಮುಖ್ಯವಾಗಿ ಹಗಲಿನಲ್ಲಿ ಸಕ್ರಿಯವಾಗಿರುತ್ತದೆ). ಈ ಪ್ರಾಣಿಗಳು ಮೂರು ವಿಶಿಷ್ಟ ಪ್ರಕಾರಗಳಲ್ಲಿ ಒಟ್ಟಾಗಿ ಗುಂಪುಗೂಡುತ್ತವೆ: ಎಳೆ ಮರಿಗಳೊಂದಿಗೆ ಒಂದು ಅಥವಾ ಎರಡು ಹೆಣ್ಣುಗಳು, ಎಳೆ ಮರಿಗಳೊಂದಿಗೆ ಮೂರರಿಂದ ಆರು ವಯಸ್ಕ ಮತ್ತು ಒಂದು ವರ್ಷ ವಯಸ್ಸಿನ ಹೆಣ್ಣುಗಳು, ಮತ್ತು ಎರಡರಿಂದ ೧೮ ಸದಸ್ಯರಿರುವ ಸಂಪೂರ್ಣ ಗಂಡು ಗುಂಪುಗಳು. ಸಾಮಾನ್ಯವಾಗಿ ಸಾಧುವಾದ ನೀಲ್‍ಗಾಯ್, ಕಿರುಕುಳ ಮಾಡಿದಾಗ ಅಥವಾ ಗಾಬರಿಗೊಂಡಾಗ ಅಂಜುಬುರುಕ ಮತ್ತು ಎಚ್ಚರಿಕೆಯುಳ್ಳದ್ದಾಗಿ ತೋರಬಹುದು; ಇದು ಅಪಾಯದ ಮೂಲದಿಂದ ೩೦೦ ಮೀಟರ್‍ವರೆಗೆ ಅಥವಾ ೭೦೦ ಮೀಟರ್‍ವರೆಗೆ ಕೂಡ ದೂರ ಓಡಬಹುದು. ಸಸ್ಯಾಹಾರಿಗಳಾದ ನೀಲ್‍ಗಾಯ್‍ಗಳು ಹುಲ್ಲುಗಳು ಮತ್ತು ಮೂಲಿಕೆಗಳನ್ನು ಇಷ್ಟಪಡುತ್ತವೆ, ಆದರೆ ಭಾರತದ ಒಣ ಉಷ್ಣವಲಯದ ಅರಣ್ಯಗಳಲ್ಲಿ ಸಾಮಾನ್ಯವಾಗಿ ಕಾಂಡಗಳಿರುವ ಸಸ್ಯಗಳನ್ನು ತಿನ್ನುತ್ತವೆ. ಹೆಣ್ಣುಗಳು ಎರಡು ವರ್ಷದ ಹೊತ್ತಿಗೆ ಲೈಂಗಿಕವಾಗಿ ಪ್ರಾಯಕ್ಕೆ ಬರುತ್ತವೆ, ಗಂಡುಗಳು ನಾಲ್ಕು ಅಥವಾ ಐದು ವರ್ಷವಾಗುವವರೆಗೆ ಲೈಂಗಿಕವಾಗಿ ಸಕ್ರಿಯವಾಗುವುದಿಲ್ಲ. ಸಂಯೋಗ ನಡೆಯುವ ವರ್ಷದ ಸಮಯ ಭೌಗೋಳಿಕವಾಗಿ ಬದಲಾಗುತ್ತದೆ, ಆದರೆ ಮೂರರಿಂದ ನಾಲ್ಕು ತಿಂಗಳಿನ ಗರಿಷ್ಠ ಚಟುವಟಿಕೆಯ ಸಂತಾನವೃದ್ಧಿ ಋತುವನ್ನು ಬಹುತೇಕ ಸ್ಥಳಗಳಲ್ಲಿ ಕಾಣಬಹುದು. ಗರ್ಭಾವಸ್ಥೆ ಎಂಟರಿಂದ ಒಂಭತ್ತು ತಿಂಗಳು ಇರುತ್ತದೆ, ತರುವಾಯ ಒಂದು ಒಂಟಿ ಮರಿ (ಕೆಲವೊಮ್ಮೆ ಅವಳಿಜವಳಿ ಅಥವಾ ತ್ರಿವಳಿಗಳು ಕೂಡ) ಹುಟ್ಟುತ್ತದೆ. ಹಲವಾರು ದನ ಕುಟುಂಬದ ಸಸ್ತನಿ ಪ್ರಜಾತಿಗಳಂತೆ, ನೀಲ್‍ಗಾಯ್ ಮರಿಗಳು ತಮ್ಮ ಬದುಕಿನ ಮೊದಲ ಕೆಲವು ವಾರಗಳು ಕಣ್ಣಿಗೆ ಕಾಣದಂತೆ ಇರುತ್ತವೆ. ನೀಲ್‍ಗಾಯ್‍ನ ಜೀವನಾವಧಿ ಸುಮಾರು ಹತ್ತು ವರ್ಷಗಳು.
ಉಲ್ಲೇಖಗಳು
ವರ್ಗ:ಸಸ್ತನಿಗಳು
ಜಯಲಕ್ಷ್ಮಿ
ಜಯಲಕ್ಷ್ಮಿ ಕನ್ನಡದ ಹೆಸರಾಂತ ಚಲನಚಿತ್ರ ಮತ್ತು ಕಿರುತೆರೆ ನಟಿ. ನಾಯಕಿಯಾಗಿ, ಪೋಷಕ ನಟಿಯಾಗಿ ಸುಮಾರು ೧೦೦ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ಅಭಿನಯಿಸಿರುವ ಇವರ ಗಮನಾರ್ಹ ಚಿತ್ರಗಳೆಂದರೆ ಸೀತೆಯಲ್ಲ ಸಾವಿತ್ರಿ(೧೯೭೩), ಬೆಸುಗೆ(೧೯೭೬), ದೇವರ ಕಣ್ಣು(೧೯೭೬). ನೀತಿ ಚಕ್ರ, ಕನ್ಯಾದಾನ ಮತ್ತು ಕುಂಕುಮಭಾಗ್ಯ ಜಯಲಕ್ಷ್ಮಿ ಅಭಿನಯದ ಪ್ರಮುಖ ಕಿರುತೆರೆ ಧಾರಾವಾಹಿಗಳು.
ಆರಂಭಿಕ ಜೀವನ
ಜಯಲಕ್ಷ್ಮಿಯವರು ಮೂಲತಃ ಕರಾವಳಿಯ ಚೆಲುವೆ. ಇವರ ತಂದೆ ಮಂಗಳೂರಿನವರು. ತಾಯಿಯ ಮಾತೃಭಾಷೆ ಮಲಯಾಳಂ. ಕನ್ನಡ ಮತ್ತು ಮಲಯಾಳಂ ಭಾಷೆಗಳನ್ನು ಸುಲಲಿತವಾಗಿ ಮಾತನಾಡಬಲ್ಲ ಜಯಲಕ್ಷ್ಮಿ ಬೆಳೆದಿದ್ದು ಬೆಂಗಳೂರಿನಲ್ಲಿ. ಚಿಕ್ಕಂದಿನಲ್ಲೇ ನೃತ್ಯ ಮತ್ತು ಗಾಯನದೆಡೆಗೆ ಅಪಾರ ಆಸಕ್ತಿ ಹೊಂದಿದ್ದ ಜಯಲಕ್ಷ್ಮಿ ತಮ್ಮ ತಂದೆಯ ಪ್ರೋತ್ಸಾಹದಿಂದ ಪುಣೆಯ ಚಲನಚಿತ್ರ ತರಬೇತಿ ಸಂಸ್ಥೆಯಿಂದ ತರಬೇತಿ ಪಡೆದು ನಂತರ ಚಿತ್ರರಂಗ ಪ್ರವೇಶಿಸಿದರು.
ಬೆಳ್ಳಿ ತೆರೆ
ಕಳ್ಳ ಕುಳ್ಳ(೧೯೭೫) ಮತ್ತು ದೇವರ ಕಣ್ಣು(೧೯೭೫) ಚಿತ್ರಗಳಲ್ಲಿನ ವಿಭಿನ್ನ ಪಾತ್ರಗಳನ್ನು ಸಮರ್ಥವಾಗಿ ನಿಭಾಯಿಸಿದ್ದಾರೆ. ಕಳ್ಳ ಕುಳ್ಳ ಚಿತ್ರದಲ್ಲಿ ದ್ವಾರಕೀಶ್ ಅವರೊಂದಿಗಿನ ಹಾಸ್ಯ ಪಾತ್ರದಲ್ಲಿ ಮಿಂಚಿದ ಜಯಲಕ್ಷ್ಮಿ ದೇವರ ಕಣ್ಣು ಚಿತ್ರದಲ್ಲಿ ಅತ್ಯಾಚಾರಕ್ಕೊಳಗಾಗಿ ಆಘಾತದಿಂದ ತನ್ನ ಹಳೆಯ ನೆನಪುಗಳನ್ನು ಕಳೆದುಕೊಂಡ ಹುಡುಗಿಯಾಗಿ ಸ್ಮರಣೀಯ ಅಭಿನಯ ನೀಡಿದ್ದಾರೆ. ಈ ಚಿತ್ರದಲ್ಲಿ ಗಾಯಕಿ ಪಿ.ಸುಶೀಲಾ ಅವರ ಕಂಠಸಿರಿಯಲ್ಲಿ ಮೂಡಿಬಂದ ಜಯಲಕ್ಷ್ಮಿ ಅವರ ಮೇಲೆ ಚಿತ್ರಿತವಾದ ನಿನ್ನ ನೀನು ಮರೆತರೇನು ಸೊಗಸಿದೆ?.... ಗೀತೆ ಕನ್ನಡದ ಜನಪ್ರಿಯ ಗೀತೆಗಳಲ್ಲೊಂದಾಗಿದೆ.
ಗೀತಪ್ರಿಯ ಅವರ ನಿರ್ದೇಶನದಲ್ಲಿ ತೆರೆಗೆ ಬಂದ ಬೆಸುಗೆ(೧೯೭೬) ಕನ್ನಡದ ಅಪೂರ್ವ ಚಿತ್ರಗಳಲ್ಲೊಂದು ಎಂದು ಗುರಿತಿಸಲ್ಪಡುತ್ತದೆ. ತ್ರಿಕೋನ ಪ್ರೇಮಕಥೆಯನ್ನು ಹೊಂದಿದ್ದ ಈ ಚಿತ್ರದಲ್ಲಿ ಆಧುನಿಕ ಬೆಡಗಿಯಾಗಿ ಜಯಲಕ್ಷ್ಮಿ ಹದವರಿತ ಅಭಿನಯ ನೀಡಿದ್ದಾರೆ. ಗಲ್ಲಾಪೆಟ್ಟಿಗೆಯಲ್ಲಿ ಅಭೂತಪೂರ್ವ ಯಶಸ್ಸು ಗಳಿಸಿದ ಈ ಚಿತ್ರ ಮುಖ್ಯ ಭೂಮಿಕೆಯಲ್ಲಿ ಕಾಣಿಸಿಕೊಂಡಿದ್ದ ಶ್ರೀನಾಥ್ ಮತ್ತು ಮಂಜುಳಾ ಅವರ ತಾರಾಮೌಲ್ಯವನ್ನು ಗಣನೀಯವಾಗಿ ಹೆಚ್ಚಿಸಿತ್ತು. ಇನ್ನೊಂದು ಪ್ರಮುಖ ಪಾತ್ರದಲ್ಲಿ ಉತ್ತಮ ಅಭಿನಯ ನೀಡಿದ ಜಯಲಕ್ಷ್ಮಿ ಅವರ ವೃತ್ತಿ ಜೀವನ ನಿರೀಕ್ಷಿತ ಪ್ರಗತಿ ಕಾಣಲಿಲ್ಲ. ಕಲ್ಪನಾ ವೃತ್ತಿ ಬದುಕಿನ ಮಹೋನ್ನತ ಚಿತ್ರ ಬಯಲು ದಾರಿ(೧೯೭೬)ಯಲ್ಲಿ ನಾಯಕಿಯ ಗೆಳತಿಯಾಗಿ ನೀಡಿದ ಉತ್ತಮ ಅಭಿನಯಕ್ಕೆ ಕರ್ನಾಟಕ ರಾಜ್ಯ ಸರ್ಕಾರದ ಅತ್ತ್ಯುತ್ತಮ ಪೋಷಕ ನಟಿ ಪ್ರಶಸ್ತಿಗೆ ಪಾತ್ರರಾದರು. ಜಯಲಕ್ಷ್ಮಿ ಶ್ರೀಮಂತನ ಮಗಳು(೧೯೭೭) ಮತ್ತು ಗೆದ್ದವಳು ನಾನೆ(೧೯೭೭) ಚಿತ್ರಗಳಲ್ಲಿ ಎರಡನೇ ನಾಯಕಿಯಾಗಿ ಉತ್ತಮ ಅಭಿನಯ ನೀಡಿದ್ದಾರೆ.
೭೦ರ ದಶಕದ ಕೊನೆಯಲ್ಲಿ ಜಯಲಕ್ಷ್ಮಿ ನಾಯಕಿಯಾಗಿ ನಟಿಸಿದ ಫೀನಿಕ್ಸ್(೧೯೭೮) ಮತ್ತು ಸದಾನಂದ(೧೯೭೯) ಚಿತ್ರಗಳು ನಿರೀಕ್ಷಿತ ಯಶಸ್ಸು ಗಳಿಸಲಿಲ್ಲ. ತಮ್ಮ ವೈಯಕ್ತಿಕ ಜೀವನದತ್ತ ಗಮನ ಹರಿಸಿದ ಜಯಲಕ್ಷ್ಮಿ ಸುಮಾರು ಎರಡು ದಶಕಗಳ ಕಾಲ ಚಿತ್ರರಂಗದಿಂದ ದೂರ ಉಳಿದಿದ್ದರು. ಶಾಪ(೨೦೦೧), ಶುಕ್ರದೆಸೆ(೨೦೦೧), ಸತ್ಯಮೇವ ಜಯತೆ(೨೦೦೧) ಚಿತ್ರಗಳ ಮೂಲಕ ಚಿತ್ರರಂಗಕ್ಕೆ ವಾಪಾಸಾಗಿರುವ ಜಯಲಕ್ಷ್ಮಿ ಕುಟುಂಬ(೨೦೦೩), ಒಲವೇ ಮಂದಾರ(೨೦೧೧) ಮತ್ತು ಬಚ್ಚನ್(೨೦೧೩)ಗಳಂತಹ ಯಶಸ್ವಿ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.
ಕನ್ನಡ ಚಿತ್ರರಂಗದ ಜನಪ್ರಿಯ ನಟರಾದ ವಿಷ್ಣುವರ್ಧನ್, ಅನಂತ್ ನಾಗ್, ಶ್ರೀನಾಥ್, ದ್ವಾರಕೀಶ್ ಮತ್ತು ಅಶೋಕ್ ಅವರೊಂದಿಗೆ ನಾಯಕಿಯಾಗಿ ಅಭಿನಯಿಸಿದ ಕೀರ್ತಿ ಜಯಲಕ್ಷ್ಮಿ ಅವರಿಗಿದೆ.
ಕಿರುತೆರೆ
ಮದುವೆಯ ನಂತರ ಅಭಿನಯದಿಂದ ದೂರವಾಗಿದ್ದ ಜಯಲಕ್ಷ್ಮಿ ೧೯೯೯ರಲ್ಲಿ ಪ್ರಸಾರವಾದ ನೀತಿ ಚಕ್ರ ಎಂಬ ಧಾರಾವಾಹಿಯ ಮೂಲಕ ಕಿರುತೆರೆ ಪ್ರವೇಶಿಸದರು. ಆನಂತರದಲ್ಲಿ ಕನ್ಯಾದಾನ, ದುರ್ಗ, ಕುಂಕುಮ ಭಾಗ್ಯ, ರಾಘವೇಂದ್ರ ವೈಭವ ಮತ್ತು ಕೃಷ್ಣ ರುಕ್ಮಿಣಿ ಧಾರಾವಾಹಿಗಳಲ್ಲಿ ಅಭಿನಯಿಸಿದ್ದಾರೆ.
ವೈಯಕ್ತಿಕ ಜೀವನ
೧೯೮೦ರ ದಶಕದ ಆರಂಭದಲ್ಲಿ ವಿವಾಹವಾದ ಜಯಲಕ್ಷ್ಮಿ ತಮ್ಮ ಪತಿಯೊಂದಿಗೆ ಸೌದಿ ಅರೇಬಿಯಾದಲ್ಲಿ ನೆಲೆಸಿದ್ದರು. ಇವರಿಗೆ ಎರಡು ಗಂಡು ಮಕ್ಕಳಿದ್ದಾರೆ. ಒಬ್ಬ ಮಗ ಇಂಜಿನಿಯರ್ ಆಗಿದ್ದರೆ ಇನ್ನೊಬ್ಬ ಮಗ ನ್ಯಾಷನಲ್ ಜಿಯೋಗ್ರಾಫಿಕ್ ಚಾನೆಲ್ಲಿನಲ್ಲಿ ಉದ್ಯೋಗದಲ್ಲಿದಾರೆ. ತಮ್ಮ ಮಕ್ಕಳೊಂದಿಗೆ ಸಂತೃಪ್ತ ಜೀವನ ನಡೆಸುತ್ತಿರುವ ಜಯಲಕ್ಷ್ಮಿ ಆತ್ಮ ಸಂತೋಷಕ್ಕಾಗಿ ಕರ್ನಾಟಕ ಶಾಸ್ತ್ರೀಯ ಸಂಗೀತ ಕಲಿಯುತ್ತಿದ್ದಾರೆ. ಮನಸ್ಸಿಗೆ ಒಪ್ಪುವ ಪಾತ್ರಗಳನ್ನು ಒಪ್ಪಿಕೊಂಡು ತಮ್ಮ ಅಭಿನಯ ಯಾತ್ರೆಯನ್ನು ಮುಂದುವರೆಸಿದ್ದಾರೆ.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಚಲನಚಿತ್ರ ನಟಿಯರು
ಚಂದ್ರನಾಥ ಸ್ವಾಮಿ ಬಸದಿ, ಕರೆಂಕಿದೋಡಿ (ಕರಂಕಿತೋಡಿ)
ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನ ಒಂದು ಸುಂದರವಾದ ಪುಟ್ಟ ಊರು ಪೆರಾಡಿ. ಸುಂದರವಾದ ಊರಿನ ಹಚ್ಚಹಸುರಿನ ಪ್ರಕೃತಿಯ ನಡುವಿನ ಬಯಲು ಪ್ರದೇಶದಲ್ಲಿ ಅತಿ ಸುಂದರವಾಗಿ ಕಂಗೊಳಿಸುತ್ತಿರುವುದು ಇತ್ತೀಚೆಗೆ ಪೂರ್ಣ ಜೀರ್ಣೋದ್ಧಾರಗೊಂಡಿರುವ ಕರಂಕಿತೋಡಿಯ ಶ್ರೀ ಚಂದ್ರನಾಥ ಸ್ವಾಮಿ ಬಸದಿ.
ಮಾರ್ಗಸೂಚಿ
ಈ ಬಸದಿಗೆ ಬರುವ ಮಾರ್ಗಸೂಚಿ ಎಂದರೆ ನಾವು ಬೆಳ್ತಂಗಡಿಯಿಂದ ಹೊರಟು ಗುರುವಾಯನಕೆರೆ ಮಾರ್ಗವಾಗಿ ಸುಲ್ಕೇರಿಗೆ ಬಂದು ಅಲ್ಲಿಂದ ಕೊಕ್ರಾಡಿ ಮಾರ್ಗವಾಗಿ ಮಾವಿನಕಟ್ಟೆ ತಲುಪಬೇಕು. ಅಲ್ಲಿಂದ ಎರಡು ಕಿ.ಮೀ ಒಳಗೆ ಚಲಿಸಿದರೆ ಅಲ್ಲಿ ನಮಗೆ ಈ ಬಸದಿ ಸಿಗುತ್ತದೆ. ಇಲ್ಲಿಗೆ ಬರಲು ಮಾವಿನಕಟ್ಟೆಯ ವರೆಗೆ ಸಾರ್ವಜನಿಕ ವಾಹನದ ವ್ಯವಸ್ಥೆ ಇದೆ. ಅಲ್ಲಿಂದ ಆಟೋರಿಕ್ಷಾ ಅಥವಾ ನಮ್ಮ ಸ್ವಂತ ವಾಹನದಲ್ಲಿ ಬರಬೇಕಾಗುತ್ತದೆ. ಈ ಬಸದಿಯು ಪೆರಾಡಿ ಗ್ರಾಮಕ್ಕೆ ಸೇರಿದೆ. ಇದರ ಆಡಳಿತ ಕರಂಕಿತೋಡಿಯ ಮನೆತನದ್ದಾಗಿದೆ.
ಇತಿಹಾಸ
ಇದು ಅತ್ಯಂತ ಪುರಾತನವಾದ ಜಿನಾಲಯ ಎಂದು ಹೇಳಲಾಗುತ್ತಿದೆ. ಕರಂಕಿತೋಡಿಯ ಮನೆತನದವರಿಗೆ, ಬಸದಿಗೆ ಸಂಬಂಧಿಸಿದ ೧೮೩೬ನೇ ಇಸವಿಯ ದಾಖಲೆಗಳು ಸಿಕ್ಕಿವೆ. ಅದಕ್ಕಿಂತಲೂ ಸುಮಾರು ೧೫೦ ವರ್ಷಗಳ ಹಿಂದೆಯೇ ಈ ಬಸದಿಯನ್ನು ನಿರ್ಮಿಸಲಾಗಿತ್ತು ಎಂದು ಹೇಳುತ್ತಾರೆ. ಈ ಕರಂಕಿತೋಡಿಯ ಮನೆತನದವರು ಮೂಲತಃ ವಾಮಂಜೂರಿನವರು. ಸುಮಾರು ಐದು ತಲೆಮಾರುಗಳ ಹಿಂದೆ ಈಗ ಬಸದಿ ಇರುವ ಜಾಗವನ್ನು ಕರಂಕಿತೋಡಿ ಮನೆತನದವರು ಖರೀದಿಸಿದರು ಎಂದು ತಿಳಿದುಬರುತ್ತದೆ. ಮೂಲ ನಾಯಕ ಬಿಂಬದ ಪ್ರಭಾವಲಯದಲ್ಲಿ ಅಷ್ಟಮಹಾಪ್ರಾತಿಹಾರ್ಯಗಳನ್ನು ತೋರಿಸಲಾಗಿದೆ. ಇಲ್ಲಿನ ಯಕ್ಷ ಶ್ಯಾಮ, ಯಕ್ಷಿ ಜ್ವಾಲಾಮಾಲಿನಿ ಮೂರ್ತಿಗಳನ್ನು ಕಪ್ಪು ಶಿಲೆಯಿಂದ ಮಾಡಲಾಗಿದೆ. ಅಲ್ಲದೆ ಕೆಲವು ಜಿನೇಶ್ವರರ ಮತ್ತು ಜಿನ ದೇವಿಯರ ಮೂರ್ತಿಗಳು ಕೂಡಾ ಇವೆ. ಮೂಲ ಸ್ವಾಮಿಗೆ ದಿನದಲ್ಲಿ ಒಂದು ಬಾರಿ ಅಭಿಷೇಕ ಪೂಜೆ ಮಾಡಲಾಗುತ್ತದೆ ಅಭಿಷೇಕ ಮಾಡುವಾಗ ಜಲ, ಕ್ಷೀರ, ಪಂಚಾಮೃತ, ಸೀಯಾಳ ಮುಂತಾದವುಗಳನ್ನು ಬಳಸಲಾಗುತ್ತದೆ. ಬಸದಿಯಲ್ಲಿ ಉಳಿದ ಕೆಲವು ತೀರ್ಥಂಕರರ ಚಿಕ್ಕ ಚಿಕ್ಕ ಮೂರ್ತಿಗಳು ಕೂಡಾ ಇವೆ.
ವಿನ್ಯಾಸ
ನಾವು ಬಸದಿಯ ಗರ್ಭಗೃಹದಿಂದ ಹೊರಗಡೆ ಬರುತ್ತಿರುವಂತೆಯೇ ಗಂಧಕುಟಿ ಇದೆ. ಪ್ರಾರ್ಥನಾ ಮಂಟಪ, ಘಂಟಾ ಮಂಟಪ, ಗೋಪುರ ಮುಂತಾದವುಗಳನ್ನು ಕಾಣಬಹುದು. ಬಸದಿಯ ಗರ್ಭಗುಡಿ ಒಳಗಡೆ ಸಿಮೆಂಟಿನ ನೆಲ ಇದೆ. ಅದನ್ನು ಬಿಟ್ಟು ಹೊರಗಿನ ಎಲ್ಲಾ ಕಡೆ ಟೈಲ್ಸ್ ಹಾಕಲಾಗಿದೆ. ಗೋಪುರವನ್ನು ವಿಶೇಷ ಪೂಜೆಗಳ ಸಮಯದಲ್ಲಿ ಜನರಿಗೆ ಕುಳಿತುಕೊಳ್ಳಲು ಉಪಯೋಗಿಸಲಾಗುತ್ತದೆ. ಬಸದಿಯಲ್ಲಿ ಮೇಗಿನ ನೆಲೆ ಎಂಬುದು ಇಲ್ಲ. ಆದರೆ ಮಾಡು ಸಹಿತವಾದ ಅಂತಹ ರಚನೆ ಇದೆ. ಬಸದಿಯಲ್ಲಿ ನಾವು ಬೇರೆ ಬಿಂಬಗಳ ಜೊತೆಯಲ್ಲಿ ಬ್ರಹ್ಮದೇವರ ಮೂರ್ತಿಯನ್ನು ಕೂಡಾ ಕಾಣಬಹುದು. ಈ ಮೂರ್ತಿಯ ಕೆಳಗೆ ಕುದುರೆಯ ಮೇಲೆ ಕುಳಿತುಕೊಂಡಿರುವ ಬ್ರಹ್ಮದೇವರನ್ನು ನಾವು ಕಾಣಬಹುದು. ಬ್ರಹ್ಮದೇವರ ಆವೇಶ ಯಾರಮೇಲೂ ಬರುವುದಿಲ್ಲ. ನಾವು ಇಲ್ಲಿನ ವಿಶೇಷವನ್ನು ಹೇಳುವುದಾದರೆ ಶ್ರೀ ಚಾಮುಂಡೇಶ್ವರಿಯ ಪಂಚಲೋಹದ ಒಂದು ಮೂರ್ತಿಯನ್ನು ಬಸದಿಯ ಗರ್ಭಗುಡಿಯ ಒಳಗಡೆ ಕಾಣುತ್ತೇವೆ. ಇಲ್ಲಿಯ ಗಂಧಕುಟಿಯ ಮೇಲ್ಗಡೆ ಒಂದು ಸಿದ್ಧರ ಬಿಂಬವಿದೆ.ಬಸದಿಯಲ್ಲಿ ಯಾವುದೇ ರೀತಿಯ ವಿಶಿಷ್ಟ ಕಲ್ಲಿನ ಕಂಬಗಳನ್ನು ಕಾಣಲಾರೆವು. ಮತ್ತು ಯಾವುದೇ ರೀತಿಯಾದ ಶಿಲಾಶಾಸನಗಳು ಕೂಡಾ ಇಲ್ಲಿ ಇಲ್ಲ. ಬಸದಿಯ ಎಲ್ಲಾ ಗೋಡೆಗಳು ಮಣ್ಣಿನಿಂದ ಮತ್ತು ಪಂಚಾAಗ ಕೂಡ ಮಣ್ಣಿನಿಂದ ಮಾಡಿದ್ದಾಗಿದೆ. ಬಸದಿಯಲ್ಲಿ ಮರದ ಸುಂದರವಾದ ಕೆತ್ತನೆಗಳನ್ನು ನಾವು ಕಾಣಬಹುದು. ಬಸದಿಯು ಇತ್ತೀಚಿಗೆ ಜೀರ್ಣೋದ್ಧಾರಗೊಂಡು, ಚಿರನೂತನವಾಗಿ ಕಂಡುಬರುತ್ತದೆ. ವರ್ಣಗಳಿಂದ ಅಲಂಕೃತಗೊಂಡಿದೆ. ಒಳಾಂಗಣದ ದೇವರ ಬಾವಿಯಲ್ಲಿ ಧಾರಾಳ ನೀರು ಇದೆ. ಈ ಸಮಗ್ರ ಬಸದಿಯ ಜೀರ್ಣೋದ್ಧಾರ ಮಾಡಿದವರು ಕರಂಕಿತೋಡಿ ಮನೆತನದವರು. ಈಗ ಮೊದಲಿಗಿಂತಲೂ ಹೆಚ್ಚು ವ್ಯವಸ್ಥಿತವಾಗಿ ದಿನಂಪ್ರತಿ ಪೂಜೆಗಳು ನಡೆಯುತ್ತಿರುವುದನ್ನು ನಾವು ಕಾಣಬಹುದು. ನಾವು ಗಂಟ ಮಂಟಪದಿಂದ ಹೊರಗಡೆ ಬರುವಾಗ ಹೊರಗಿನ ಗೋಡೆಗಳ ಮೇಲೆ ದ್ವಾರಪಾಲಕರ ಸುಂದರವಾದ ಪೈಂಟಿ<ಗ್ ಚಿತ್ರಗಳನ್ನು ಕಾಣಬಹುದು. ಇದನ್ನು ಬಿಟ್ಟರೆ ಬಸದಿಯಲ್ಲಿ ಬೇರೆ ಯಾವುದೇ ರೀತಿಯ ಪೈಂಟಿಂಗ್ ಚಿತ್ರಗಳು ಕಾಣಸಿಗುವುದಿಲ್ಲ.
ವಿಶೇಷ ಪೂಜೆಗಳು
ಚಾಮುಂಡೇಶ್ವರಿ ಮೂರ್ತಿಗೂ ದಿನಂಪ್ರತಿ ಪೂಜೆ ನಡೆಸಲಾಗುತ್ತದೆ. ಇನ್ನೊಂದು ವಿಷಯವನ್ನು ಹೇಳುವುದಾದರೆ ಇಲ್ಲಿಯ ವಿಶಿಷ್ಟವಾದ ಕ್ಷೇತ್ರಪಾಲನ ಸಾನಿಧ್ಯ. ಕ್ಷೇತ್ರಪಾಲ ಪೂರ್ವಾಭಿಮುಖವಾಗಿ ಇದ್ದರೂ ಕೂಡ ಅವನ ದೃಷ್ಟಿ ದಕ್ಷಿಣಕ್ಕಿದೆ. ಆತ ದಕ್ಷಿಣ ದಿಕ್ಕಿಗೆ ಇಣುಕಿ ನೋಡುವಂತಿದೆ. ದಶದಿಕ್ಪಾಲಕರ ಕಲ್ಲುಗಳು ಇವೆ. ಬಸದಿಯಲ್ಲಿ ನೋಂಪಿ ಉದ್ಯಾಪನೆ ಮಾಡಿದ ಕೆಲವೊಂದು ಮೂರ್ತಿಗಳಿವೆ. ಬಸದಿಯಲ್ಲಿ ನಡೆಯುವ ವಿಶೇಷ ಪೂಜೆಗಳೆಂದರೆ ವಾರ್ಷಿಕೋತ್ಸವ, ದೀಪಾವಳಿಯ ದಿನದ ಪೂಜೆ, ನೂಲ ಹುಣ್ಣಿಮೆಯ ಪೂಜೆ, ಜೀವದಯಾಷ್ಟಮಿಯ ಪೂಜೆ, ಹೊಸ ತೆನೆ ಕಟ್ಟುವುದು, ಹೊಸ ಅಕ್ಕಿಯ ಪೂಜೆ ಮತ್ತು ಊಟ ಮುಂತಾದವುಗಳು.
ಉಲ್ಲೇಖಗಳು
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ಬಿಸ್ಸಾವ್ ಅರಮನೆ ಹೋಟೆಲ್, ಜೈಪುರ
ಬಿಸ್ಸಾವ್ ಅರಮನೆ ಹೋಟೆಲ್, ಜೈಪುರ ಭಾರತದಲ್ಲಿ ಜೈಪುರದಲ್ಲಿ ಇರುವ ಒಂದು ಪಾರಂಪರಿಕ ಹೋಟೆಲ್, ಆಗಿದೆ. 19 ನೇ ಶತಮಾನದಲ್ಲಿ ನಿರ್ಮಿಸಲಾಡಾ ಇದು ರಘುಬಿರ್ ಸಿಂಗ್ಜಿ  ರಾಜವಂಸಾಹಸ್ಥರಾದ ಅವರ ಅರಮನೆ ಯಾಗಿತ್ತು. ಇದು ಹಳೇ ಜೈಪುರಡಾ, ಚಂದ್ ಪೊಲ್ (ಹಳೆ ನಗರದ ಒಂದು ಪ್ರವೇಶ ದ್ವಾರ) ಉತ್ತರಕ್ಕೆ ಸ್ವಲ್ಪ ದೂರ ಹಳೆ ನಗರದ ಗೋಡೆಗಳಿಂದ ಹೊರಗೆ ಇದೆ. ಊರಿನ ಪ್ರಮುಖ ಬೀದಿಗಳ ಪ್ರದೇಶದಿಂದ ಈಶಾನ್ಯದಲ್ಲಿ ಇದು 1 ಕಿಲೋಮೀಟರ್ ದೂರದಲ್ಲಿದೆ (0.62 ಮೀ).
ಇತಿಹಾಸ
ಮಹಾರಾಜ ಸವಾಯಿ ಜಗತ್ ಸಿಂಗ್ ಆಳ್ವಿಕೆಯ (1803-18) ಸಮಯದಲ್ಲಿ 19 ನೇ ಶತಮಾನದಲ್ಲಿ ಇದನ್ನು ನಿರ್ಮಿಸಲಾಗಿದೆ, ರಚನೆ ಮೂಲತಃ ಕುಲೀನ ರಘುಬಿರ್ ಸಿಂಗ್ಜಿಯ ನೇತತ್ವದಲ್ಲಿ ಅರಮನೆಯ ಕಾರ್ಯನಿರ್ವಹಿಸಲಾಗಿದೆ. ಶೇಖಾವತಿ ಎಸ್ಟೇಟ್ ಬಿಸ್ಸಾವ್ನಾ ರಾವಲ್ಸ್ ಅವರ ನೆಲೆಯಾಗಿತ್ತು. ಅರಮನೆಯನ್ನು 1977 ಈಗ ಇರುವ ಪಾರಂಪರಿಕ ಹೊಟೆಲ್ ಆಗಿ ಪರಿವರ್ತಿಸಲಾಯಿತು, ಇದು ಜೈಪುರಡಾ ಹಳೆಯ ಬಜಾರ್ ಪ್ರದೇಶದಲ್ಲಿ ನೆಲೆಗೊಂಡಿದೆ.
ವಾಸ್ತುಶಿಲ್ಪ ಮತ್ತು ಫಿಟ್ಟಿಂಗ್
ಬಿಸ್ಸಾವ್ ಅರಮನೆ ಹೋಟೆಲ್ ಬಾಗಿದ ಪ್ರವೇಶದ್ವಾರ ಮುಂಭಾಗ ಹಾಗೂ ಅರಮನೆಯ ಒಳಗೆ ಆವರಿಸಲ್ಪಟ್ಟಿರುವ ಪ್ರದೇಶದಲ್ಲಿ ಚದುರಂಗದ ಮಾದರಿಯ ಅಂತಸ್ತುಗಳನ್ನು ಹೊಂದಿದೆ, ಕೋಣೆ ಮರದ ಮಹಡಿಗಳನ್ನು ಹೊಂದಿದೆ.ಸೇರಿದಂತೆ ಅನನ್ಯ ಹಾಸಿಗೆಯ ಫಿಟ್ಟಿಂಗ್ ಮತ್ತು ಅಲಂಕಾರ, ಹೊಂದಿವೆ ಕೆಲವು. 36 ಕೊಠಡಿಗಳು ಇವೆ ಮತ್ತು ಪ್ರಾಚೀನ ಪೀಠೋಪಕರಣಗಳ ಮತ್ತು ಹಸ್ತಕೃತಿಗಳು ಹೊಂದಿವೆ. ಅರಮನೆಯಲ್ಲಿ ಕುಲುಮೆಯ ಮೇಲೆ ತನ್ನ ಆಸ್ಥಾನಿಕರ ಜೊತೆ ಬಿಸ್ಸಾವ್ ಮಹಾರಾಜ ವರ್ಣಚಿತ್ರವನ್ನು ತೂಗುಹಾಕಲಾಗಿದೆ.ಅರಮನೆಯ ಗೋಡೆಗಳ ಮೇಲೆ ಮುಸ್ಲಿಮರು ಭೇಟಿಗಳ ಸಂದರ್ಭದಲ್ಲಿ ಬಳಸಲಾದ ಕತ್ತಿಗಳು ಇವೆ.ಕುಳಿತುಕೊಳ್ಳುವ ಕೊಠಡಿ ಮುಂದೆ ಒಂದು ಮರಡಾ ಹಳೆಯ ಪುಸ್ತಕಗಳು ತುಂಬಿದ -ಪಣೇಳೇಡ್ ಗ್ರಂಥಾಲಯವಿದೆ. ರಾಜಸ್ಥಾನಡಾ ವಿಶಿಷ್ಟ ಕಲಾಕೃತಿಗಳ ಪ್ರದರ್ಶನಡಾ ಜೊತೆಗೆ, ಅನೇಕ ಆಭರಣ ಹೊಂದಿರುವ, ಶಸ್ತ್ರಾಸ್ತ್ರಗಳಉ, ಆನೆಗಳು, ಹೂದಾನಿಗಳ ಪ್ರತಿಮೆಗಳು ಹಾಗೂ ಛಾಯಾಚಿತ್ರಗಳು ಇವೆ -. ಒಂದು ಹುಲಿ ಶಿಕಾರ್ ದೃಶ್ಯ ಸೇರಿದಂತೆ ಮತ್ತು ಲಾರ್ಡ್ ಮೌಂಟ್ಬ್ಯಾಟನ್ ಬಿಸ್ಸಾವ್ ರಾಜ ಕುಟುಂಬದ ಭೇಟಿ ಪ್ರದರ್ಶಿಸುತ್ತದೆ.ಹೋಟೆಲ್ ಮೂರು ರೆಸ್ಟೋರೆಂಟ್ ಹೊಂದಿದೆ ಮೇಲ್ಛಾವಣಿಯ ಮೇಲೆ ಸೇರಿದಂತೆ ಮತ್ತು ಮಧ್ಯಾನದ ಔತಣಕೂಟದ ಸಂದರ್ಭದಲ್ಲಿ ರಾಜಸ್ಥಾನಿ ಜಾನಪದ ನೃತ್ಯಗಾರರು ಮನರಂಜನೆ ಒದಗಿಸುತ್ತದೆ.
ಮೈದಾನ
ಬಿಸ್ಸಾವ್ ಅರಮನೆ ಹೋಟೆಲ್ ವೃತ್ತಾಕಾರದ ಪ್ರವೇಶ ಹಾದಿ ಮೂಲಕ ತಲುಪಬಹುದು. ಪಕ್ಷಿಗಳಉ ಅನೇಕ ಜಾತಿಗಳ ಪ್ರಾಣಿಗಳೊಂದಿಗೆ ಒಟ್ಟಿಗೆ ಚೆನ್ನಾಗಿ ಉದ್ಯಾನವನ್ನು ಈಗಿನ ಪ್ರವೃತ್ತಿಗೆ ತಕ್ಕಂತೆ ಇರಿಸಲಾಗಿದೆ. ಇತರ ಸೌಲಭ್ಯಗಳನ್ನು ಪೈಕಿ ಒಂದು ಈಜುಕೊಳ ಮತ್ತು ಟೆನಿಸ್ ಕೋರ್ಟ್ ಇವೆ.
ಉಲ್ಲೇಖಗಳು
ವರ್ಗ:ಪ್ರವಾಸೋದ್ಯಮ ವರ್ಗ:ರಾಜಸ್ಥಾನ
ಹಿಪ್ಪೋಲೈಟ್ ಟೇನ್
thumb ಹಿಪ್ಪೋಲೈಟ್ ಅಡಾಲ್ಫ್ ಟೇನ್ (1828-1893). ಫ್ರೆಂಚ್ ವಿದ್ವಾಂಸ. ಸಾಹಿತ್ಯ, ಕಲೆಗಳ ವಿಮರ್ಶೆಯಲ್ಲಿ, ಇತಿಹಾಸ ಲೇಖನಗಳಲ್ಲಿ ವಾಸ್ತವ ದೃಷ್ಟಿಯ ಹೊಸ ವೈಚಾರಿಕ ವಿಧಾನವನ್ನು ಮೊದಲ ಬಾರಿಗೆ ಪ್ರತಿಪಾದಿಸಿ ಪ್ರಯೋಗಿಸಿದವ.
ಬದುಕು
ಹುಟ್ಟಿದ್ದು ಅರ್ಡೆನಿಸ್‍ನ ವುಜಿಯರ್ಸ್‍ನಲ್ಲಿ, ಪ್ಯಾರಿಸ್‍ನಲ್ಲಿ ಓದಿ ಪದವೀಧರನಾದ. ಎಲ್ಲಿಯೂ ಕಾಯಂ ಕೆಲಸ ಸಿಕ್ಕದೆ ಹಲವಾರು ಊರುಗಳಲ್ಲಿ ತಾತ್ಕಾಲಿಕ ಅಧ್ಯಾಪಕನಾಗಿ ಕೆಲಸ ಮಾಡಿದ.
ಸಾಹಿತ್ಯ, ಕಲೆ, ಇತಿಹಾಸ ಕ್ಷೇತ್ರಗಳಲ್ಲಿ
ಎಸ್ಸೆ ಸುರ್ ಟಿಟೆ ಲಿವಿ (1856) ಎಂಬ ಕೃತಿಯಿಂದ ಸಾಹಿತ್ಯ ವಿಮರ್ಶ ಕ್ಷೇತ್ರಕ್ಕೆ ಕಾಲಿರಿಸಿ ಟೇನ್ ಹೆಸರು ಗಳಿಸಿದ. ಈ ಪುಸ್ತಕಕ್ಕೆ ಅಕಾಡೆಮಿ ಪ್ರಶಸ್ತಿ ಬಂತು. 1857 ರಲ್ಲಿ ಪ್ರಕಟವಾದ ಲೆ ಫಿಲಾಸಫೀ ಕ್ಲಾಸಿಕ್ ಡು ಘಿIಘಿ ಸಿ ಸಿಯಿಕಲ್ ಎನ್ ಫ್ರಾನ್ಸ್ (ಇಂಗ್ಲಿಷ್ ಭಾಷಾಂತರ ದಿ ಕ್ಲಾಸಿಕ್ ಫಿಲಾಸಫರ್ಸ್ ಆಫ್ ದಿ ನೈನ್‍ಟೀನ್ತ್ ಸೆಂಚುರಿ ಇನ್ ಫ್ರಾನ್ಸ್) ಎಂಬ ಗ್ರಂಥ ಅತ್ಯಂತ ಸತ್ತ್ವ ಪೂರ್ಣವಾದ ವಿದ್ವತ್ ಕೃತಿ. ಇದರಲ್ಲಿ ಟೇನ್ ಅನುಸರಿಸಿದ. ಅವನದೇ ಆದ ನೂತನ ವಿಮರ್ಶಾಸೂತ್ರಗಳು ವಿಮರ್ಶಕರನ್ನು ಆಕರ್ಷಿಸಿದವು. ತತ್ತ್ವಶಾಸ್ತ್ರದ ಮತ್ತು ಮನಶಾಸ್ತ್ರದ ಸಂಶೋಧನೆಗಳಲ್ಲೂ ವೈಜ್ಞಾನಿಕ ವಿಧಾನವನ್ನು ಬಳಸಬೇಕೆಂಬುದು ಈತನ ಅಭಿಮತ.
ಎಸ್ಸೆ ಸುರ್ ಲಾ ಫಾಂಟೇನ್ ಎಟ್ ಸೆಸ್ ಫೇಬಲ್ಸ್ (1860) ಎಂಬ, ಲಾ ಫಾಂಟೇನನ ನೀತಿಕತೆಗಳನ್ನು ಕುರಿತಾದ ವಿದ್ವತ್ಪ್ರಬಂಧಕ್ಕೆ ಸೊರ್‍ಬೊನ್ ವಿಶ್ವ ವಿದ್ಯಾಲಯದ ಡಾಕ್ಟರೇಟ್ ಪ್ರಶಸ್ತಿ ದೊರೆತ ಮೇಲೆ ಈತನ ವಿದ್ವತ್ತಿಗೆ ಮನ್ನಣೆ ದೊರೆತು ಎಲ್ಲ ಕಡೆ ಈತನ ಕೀರ್ತಿ ಹರಡಿತು. 1864 ರಲ್ಲಿ ಪ್ಯಾರಿಸ್ಸಿನ ಪ್ರಸಿದ್ಧವಾದ ಇಕೋಲ್ ಡೆ ಬೊ ಆಟ್ರ್ಸ್ ಎಂಬ ಲಲಿತ ಕಲಾ ವಿದ್ಯಾಲಯದಲ್ಲಿ ಸೌಂದರ್ಯಶಾಸ್ತ್ರ ಮತ್ತು ಕಲೆಯ ಇತಿಹಾಸಗಳ ಪ್ರಾಧ್ಯಾಪಕನಾಗಿ ನೇಮಕಗೊಂಡ. ಇಟಲಿ, ಗ್ರೀಸ್ ಮತ್ತು ನೆದರ್‍ಲ್ಯಾಂಡ್ಸ್ ದೇಶಗಳ ಕಲಾಸಿದ್ಧಾಂತಗಳ ಆಳವಾದ ಅಧ್ಯಯನಕ್ಕೆ ಇಲ್ಲಿ ಅವಕಾಶ ದೊರೆಯಿತು. ಆಗ ಬರೆದ ಈತನ ಪುಸ್ತಕಗಳು ಗಹನವಾಗಿವೆ.
ಲೆ ಪಾಸಿಟಿವಿಸ್ಮ್ ಆಂಗ್ಲೆ ಎಂಬುದು ಜಾನ್ ಸ್ಟೂಯರ್ಟ ಮಿಲ್ ಎಂಬ ಆಂಗ್ಲ ತತ್ತ್ವಜ್ಞಾನಿಯನ್ನು ಕುರಿತ ಒಂದು ಅಧ್ಯಯನ. ಇದಲ್ಲದೆ ಆಂಗ್ಲ ಸಾಹಿತ್ಯವನ್ನು ಚೆನ್ನಾಗಿ ಅಭ್ಯಾಸ ಮಾಡಿ 1863-1872 ರ ಅವಧಿಯಲ್ಲಿ ಹಿಸ್ಟರಿ ಡಿ ಲ ಲಿಟರೇಚರ್ ಆಂಗ್ಲೆ ಎಂಬ ಬೃಹತ್ ಗ್ರಂಥವನ್ನು ಬರೆದ. ಇದು ವಿದ್ವನ್ ಮಂಡಲಿಯಲ್ಲಿ ದೊಡ್ಡ ಕೋಲಾಹಲವನ್ನೇ ಎಬ್ಬಿಸಿತು. ಟೇನ್ ತೀವ್ರವಾದ ಟೀಕೆಗಳಿಗೆ ಗುರಿಯಾಗಿ, ಅಕಾಡೆಮಿಯಿಂದ ಬರಬೇಕಾಗಿದ್ದ ನಾಲ್ಕು ಸಾವಿರ ಫ್ರಾಂಕುಗಳ ಬಹುಮಾನವನ್ನು ಕಳೆದುಕೊಂಡ. ವಿದೇಶಿಯನೊಬ್ಬ ಇಷ್ಟು ಕೂಲಂಕಷವಾಗಿ ಇಂಗ್ಲಿಷ್ ಸಾಹಿತ್ಯ ಚರಿತ್ರೆಯನ್ನು ಬರೆದಿದ್ದಾನಲ್ಲ ಎಂಬುದಕ್ಕಿಂತ ಹೆಚ್ಚಿನ ಮಹತ್ತ್ವವೇನೂ ಈ ಪುಸ್ತಕಕ್ಕಿಲ್ಲ. ಟೇನನ ವಿಶಿಷ್ಟವಾದ ಸೈದ್ಧಾಂತಕ ದೃಷ್ಟಿ ಇಲ್ಲಿಯೂ ವ್ಯಕ್ತವಾಗಿದೆ. 1861 ರಲ್ಲಿ ಬರೆದ ದಿ ನೋಟ್ಸ್ ಸುರ್ ಲ ಆಂಗ್ಲೇಟೆರ್ ತರ್ಕಬದ್ಧವಾದ ಬರೆಹವಾದರೂ ಈತನ ಸಿದ್ಧಾಂತಗಳಲ್ಲಿರುವ ದೋಷಗಳಿಗೆ ನಿದರ್ಶನವಾಗಬಹುದು.
ನೋವೋಜ್ ಎಸ್ಸೇ (1865), ಎಸ್ಸೇ ಡಿ ಕ್ರಿಟೀಕ್ ಎಟ್ ಡ ಹಿಸ್ಟರಿ (1857) ಈ ಎರಡೂ ಪ್ರಬುದ್ಧವಾದ ವಿಮರ್ಶಾಗ್ರಂಥಗಳೆಂದು ಮನ್ನಣೆ ಪಡೆದಿದೆ. 1878 ರಲ್ಲಿ ಟೇನ್ ಅಕಾಡೆಮಿಯ ಚುನಾಯಿತ ಸದಸ್ಯನಾದ. ತನ್ನ ಅಧ್ಯಯನ ಮತ್ತು ಬರೆವಣಿಗೆಗಳಿಗೆ ಸಾಕಷ್ಟು ಸಮಯ ಸಿಕ್ಕುತ್ತಿಲ್ಲವೆಂದು ಕೆಲಸಕ್ಕೆ ರಾಜೀನಾಮೆ ಕೊಟ್ಟು ಫ್ರಾನ್ಸಿನ ಇತಿಹಾಸ ಬರೆಯುವ ಬೃಹತ್ ಯೋಜನೆಯನ್ನು ಕಾರ್ಯಗತ ಮಾಡಲು ಟೇನ್ ಬಿಡುವು ಮಾಡಿಕೊಂಡ. ಆದರೂ ಈ ಕೃತಿಯನ್ನು ಪೂರ್ಣಗೊಳಿಸಲು ಸಾಧ್ಯವಾಗಲಿಲ್ಲ. ಲೆ ಆರಿಜಿನ್ಸ್ ಡಿ ಫ್ರಾನ್ ಕಾಂಟೆಂಪೊರೇನ್ ಎಂಬುದು ಮೂರು ಮಹಾ ಸಂಪುಟಗಳ ಬೃಹತ್ ಕೃತಿ. ಮೊದಲ ಸಂಪುಟವಾದ ಲ ಏನ್ಸೆನ್ ರೆಜೀಮ್ 1875 ರಲ್ಲಿ ಹೊರಬಂದಿತು. ಪ್ರಾಚೀನ ಕಾಲದ ಇತಿಹಾಸವನ್ನಿದು ನಿರೂಪಿಸಿತು. ಎರಡನೆಯ ಸಂಪುಟದಲ್ಲಿ ಮಧ್ಯಕಾಲದ ಮತ್ತು ಫ್ರಾನ್ಸಿನ ಮಹಾಕ್ರಾಂತಿಯ ಇತಿಹಾಸವಿದೆ. ಇದನ್ನು ಬರೆಯಲು ಏಳು ವರ್ಷಗಳಾದವು. 1890 ರಲ್ಲಿ ರೆಜೀಮ್ ಮಾಡರ್ನ್ ಎಂಬ ಮೂರನೆಯ ಸಂಪುಟವನ್ನು ಬರೆಯಲಾರಂಭಿಸಿದ. ಆದರೆ ಅದು ಮುಗಿಯುವುದರಲ್ಲೆ ನಿಧನನಾದ
ಫ್ರಾನ್ಸಿನ ಮಹಾಕ್ರಾಂತಿಯ ಇತಿಹಾಸವನ್ನು ವಿಶ್ಲೇಷಣೆ ಮಾಡುತ್ತ ಕ್ರಾಂತಿಯನ್ನು ಸತಾರ್ಕಿಕವಾಗಿ ಟೇನ್ ಖಂಡಿಸಿದ್ದಾನೆ. ಅಪೂರ್ಣವಾಗಿ ಉಳಿದ ಮೂರನೆಯ ಸಂಪುಟವನ್ನು ಇವನ ಟಿಪ್ಪಣಿಗಳ ಸಹಾಯದಿಂದ ಪೂರ್ಣ ಮಾಡಿ 1894 ರಲ್ಲಿ ಪ್ರಕಟಿಸಲಾಯಿತು. ಹೀಗೆಯೇ ಡೆರ್ನಿಯರ್ಸ್ ಎಸ್ಸೇ (1895) ಮತ್ತು ಕಾರ್ನೆಟ್ಸ್ ಡಿ ವಾಯೇಜ್ (1897) ಎಂಬೆರಡು ಗ್ರಂಥಗಳು ಮರಣಾನಂತರದ ಪ್ರಕಟನೆಗಳು.
ವಾಯೇಜ್ ಆಜ್ ಯೂಜ್ ಡೆ ಪಿರೆನೀಸ್ (1855) ಮತ್ತು ವಾಯೇಜ್ ಎನ್ ಇಟಲಿ (1864)-ಇವು ಪ್ರವಾಸ ಸಾಹಿತ್ಯದಲ್ಲಿ ಶ್ರೇಷ್ಠ ಕೃತಿಗಳೆನಿಸಿವೆ.
ಟೇನ್ 19 ನೆಯ ಶತಕದ ಫ್ರಾನ್ಸಿನ ಮಹಾಮೇಧಾವಿಗಳಲ್ಲಿ ಅಗ್ರಗಣ್ಯನಾದವ. ಕಲೆ, ಸಾಹಿತ್ಯ ಮತ್ತು ಇತಿಹಾಸಗಳಲ್ಲೂ ವಸ್ತುನಿಷ್ಟ ವೈಜ್ಞಾನಿಕ ವಿಧಾನವನ್ನು ಅನ್ವಯಿಸಿ ಸತ್ಯಶೋಧನೆ ಮಾಡಲೇಬೇಕೆಂಬುದು ಈತನ ಸಿದ್ಧಾಂತ ಇದರ ಪ್ರಕಾರ ಸಾಹಿತ್ಯಸೃಷ್ಟಿಕಾರ್ಯ ಪೂರ್ವಯೋಜಿತ ನಿಯತಿಗನುಗುಣವಾಗಿ. ಯಾಂತ್ರಿಕವಾಗಿ ನಡೆಯುವ ಬೌದ್ಧಿಕ ಕ್ರಿಯೆ. ಇಲ್ಲಿ ಶ್ರದ್ಧೆ ಮತ್ತು ಶ್ರಮ ಮುಖ್ಯ. ಸ್ಫೂರ್ತಿ, ದೈವದತ್ತ ಪ್ರತಿಭೆ ಎಂಬ ಮಾತುಗಳಲ್ಲೆ ಅರ್ಥವಿಲ್ಲದವು. ಈ ಸಿದ್ಧಾಂತದಲ್ಲಿ ವ್ಯಕ್ತಿವೈಶಿಷ್ಟ್ಯಕ್ಕಾಗಲಿ ಇಚ್ಚಾಸ್ವಾತಂತ್ರ್ಯಕ್ಕಾಗಲಿ ಮನ್ನಣೆಯೇ ಇಲ್ಲದಿರುವುದು ಒಂದು ದೊಡ್ಡ ದೋಷ. ಟೇನ್ ಬಹುಮಟ್ಟಿಗೆ ಹೆಗಲ್ ಎಂಬ ತತ್ತ್ವಜ್ಞಾನಿಯ, ಮತ್ತು ಸ್ವಲ್ಪ ಮಟ್ಟಿಗೆ ಸ್ಪಿನೋಜ ಎಂಬ ತತ್ತ್ವಜ್ಞಾನಿಯ ಅನುಯಾಯಿ.
ಈತನ ವಾಸ್ತವ ಪ್ರಾಪಂಚಿಕ ದೃಷ್ಟಿ ಮತ್ತು ನಿಯತವಾದ ಅನೇಕ ಸಮಕಾಲಿನ ಸಾಹಿತಿಗಳ ಮೇಲೆ ವಿಶೇಷವಾಗಿ ಜೋಲ ಮೊಪಾಸಾರ ಮೇಲೆ ಗಾಢವಾದ ಪ್ರಭಾವವನ್ನು ಬೀರಿತು.
ಇವನಷ್ಟೆ ಪ್ರಬಲವಾಗಿ ವಸ್ತುನಿಷ್ಠ ವೈಚಾರಿಕ ಅವಲೋಕನವನ್ನು ಎತ್ತಿ ಹಿಡಿದರೂ ನಿಷ್ಠುರ ವಾಸ್ತವವಾದಿಯಾದರು ಈತ ಬರೆದ ಫ್ರಾನ್ಸ್ ಇತಿಹಾಸ ಮಾತ್ರ ಅಷ್ಟಕ್ಕೂ ಭಾವನಾಶೀಲವಾಗಿದೆ. ಇದೊಂದು ವೈಚಿತ್ರ! (ಕೆ.ಬಿ.ಪಿ.)
ಟೇನನ ವಿಮರ್ಶೆ
ಟೇನನ ಹೆಸರನ್ನು ಕೇಳಿದ ಕೂಡಲೇ ಅವನಿಗೆ ಕೀರ್ತಿಯನ್ನೂ ಕುಕೀರ್ತಿಯನ್ನೂ ತಂದುಕೊಟ್ಟಿರುವ ಜನಾಂಗ, ಪರಿಸರ, ಘಳಿಗೆ ಎಂಬ ಮೂರು ಶಬ್ದದ ಅವನ ಹೇಳಿಕೆ ನೆನಪಿಗೆ ಬರುತ್ತದೆ. ಜನ ಸಾಮಾನ್ಯವಾಗಿ ಆ ಹೇಳಿಕೆಗೆ ಅಂಟಿಸಿರುವ ಅರ್ಥ ಇದು: ಒಬ್ಬ ಸಾಹಿತಿಯ ಒಂದು ಕೃತಿ ಉತ್ಪತ್ತಿಯಾಗುವುದಕ್ಕೆ ಕಾರಣವಾಗಬಲ್ಲ ಶಕ್ತಿಗಳು ಮೂರು ಸಾಹಿತಿಯ ಬಣ್ಣ ಅಥವಾ ಬುಡುಕಟ್ಟು, ಎಂದರೆ ಫ್ರೆಂಚ್ ಇಂಗ್ಲಿಷ್ ಇಟಾಲಿಯನ್ ಇತ್ಯಾದಿ; ಸಾಹಿತಿಯ ಸುತ್ತುಮುತ್ತಣ ಸಾಮಾಜಿಕ ಸನ್ನಿವೇಶ; ಸಾಹಿತಿಯ ಅವಧಿ; ಕಾಲ ಇವು ಮೂರರ ಗುಣಾವಗುಣವನ್ನು ತಿಳಿದುಕೊಂಡರೆ ಕೃತಿಯ ಸ್ವರೂಪ ಸ್ವಾರಸ್ಯ ನಮಗೆ ಸಿಕ್ಕಿದಂತೆ. ಹೀಗೆ ಒಂದು ಕಿರುಸೂತ್ರದ ಮೂಲಕ ಸಾಹಿತ್ಯ ನಿರ್ಮಾಣವನ್ನು ವಿವರಿಸಿ, ಟೇನ್ ಸಾಹಿತ್ಯವನ್ನು ವೈಜ್ಞಾನಿಕ ದೃಷ್ಟಿಯಿಂದ ನೋಡಿದರೆ ಅದು ಸಮಾಜಶಾಸ್ತ್ರದ ಒಂದು ಭಾಗವೆಂದು ಅಭಿಪ್ರಾಯಪಟ್ಟನೆಂದೂ ಅಂಥ ಅಭಿಪ್ರಾಯ ಅವನಿಂದಲೇ ಮೊಟ್ಟಮೊದಲು ಸೂಚಿತವಾಯಿತೆಂದು ಮಂದಿಯ ನಂಬಿಕೆ. ಟೇನನ ಪದಗುಚ್ಚವನ್ನು ಮೇಲೆ ಮೇಲೆ ಗ್ರಹಿಸಿದರೆ ಅವನ ತತ್ತ್ವಕ್ಕೆ ಎದುರುಬೀಳದೆ ಗತ್ಯಂತರವಿಲ್ಲ. ಕವಿಯ ವ್ಯಕ್ತಿತ್ವವೂ ಆತ್ಮತೇಜವೂ ಮುಖ್ಯ ವಿಚಾರವಲ್ಲವೇ ? ಕಾವ್ಯಸೃಷ್ಟಿಯಲ್ಲಿ ಅದಕ್ಕೆ ಪಾತ್ರವೆ ಇಲ್ಲವೆ? ಸನ್ನಿವೇಶವೆಂದು ಹೇಳಿದಮೇಲೆ ಸಮಯದ ಮಾತೇಕೆ? ಲಲಿತಕಲೆಯಾದ ಸಾಹಿತ್ಯ ವೈಜ್ಞಾನಿಕ ಪ್ರಯೋಗ ಪರೀಕ್ಷೆಗೆ ಎಂದಾದರೂ ವಶವಾಗುತ್ತದೆಯ? ಆದರೆ ಟೇನ್ ಆ ಪದಗಳ ಹಿಂದೆ ಗಾಢಾರ್ಥ ಇಟ್ಟಿರುವುದನ್ನು ಮರೆಯಬಾರದು. ಅವನ ಇಚ್ಛೆಯಂತೆ, ಜನಾಂಗವೆಂದರೆ ಒಂದು ದೇಶದ ಜನ ಇನ್ನೊಂದು ದೇಶದ ಜನರಿಂದ ಯಾವ ಗುಣಲಕ್ಷಣದಲ್ಲಿ ಭಿನ್ನರೊ ಆ ವಿಶಿಷ್ಟ ಗುಣಲಕ್ಷಣ. ಕೆಲವೊಮ್ಮೆ ಜನಾಂಗಕ್ಕೆ ಮಾನವಕುಲವೆಂಬ ಉದಾರರ್ಥವೂ ಉಂಟು, ಟೇನನ ಲೇಖನಗಳಲ್ಲಿ. ಘಳಿಗೆಯೆಂಬುದೂ ಟೇನನಲ್ಲಿ ತಾತ್ಪರ್ಯ ಬದಲಾವಣೆಗೆ ಪಕ್ಕಾಗಿದೆ. ಒಂದು ಕಡೆ ಅದು ಸ್ಥಿತಿಗತಿಯ ಓಟದ ವೇಗ; ಇನ್ನೊಂದು ಕಡೆ ಒಂದು ಅವಧಿಯ ಮುಖ್ಯ ಮನೋಭಾವ; ಬೇರೊಂದು ಕಡೆ ಒಂದು ಕಲಾಕೃತಿಯ ಬಗ್ಗೆ ಪರಂಪರಾಗತವಾದ ಅಭಿಮತ. ಸನ್ನಿವೇಶದ ವಿಚಾರದಲ್ಲೂ ಟೇನನ ನೋಟ ಈಗ ರಾಜಕೀಯ ಮತ್ತು ಸಾಮಾಜಿಕ ಘಟನಾವಳಿಗಳ ದಿಕ್ಕಿಗೆ, ಮತ್ತೊಮ್ಮೆ ಓದುಗರ ಮತ್ತು ಪ್ರೇಕ್ಷಕರ ಅಪೇಕ್ಷೆ ಅನಪೇಕ್ಷೆಯ ದಿಕ್ಕಿಗೆ ಹರಿಯುತ್ತದೆ ಇಂಥ ವಿವರಣಾ ಪಲ್ಲಟ ಟೇನನಿಗೆ ಒಗ್ಗಿಬಂದದ್ದರಿಂದ ಅವನಲ್ಲಿ ಪೂರ್ವಾಪರ ವಿರೋಧವು ಪರಸ್ಪರ ವೈಷಮ್ಯವೂ ಹೇರಳವಾಗಿದೆ. ಅವನ ಉಕ್ತಿಯನ್ನು ಅಕ್ಷರಶಃ ತೆಗೆದುಕೊಂಡರೆ ಉಪಯೋಗವಿಲ್ಲ ಒಟ್ಟಿನಲ್ಲಿ ಕವಿಯ ಮೇಲೆ ಸಮಯ ಸನ್ನೀವೇಶಗಳ ಪ್ರಭಾವ ಉಂಟೆಂಬ ಸಂಗತಿಯನ್ನು ನಮ್ಮ ಲಕ್ಷಕ್ಕೆ ತಂದುಕೊಟ್ಟುದೇ ಅವನಿಂದಾದ ಉಪಕಾರ.
ಇಷ್ಟೇ ಅಲ್ಲ, ಅವನ ಸಾಹಿತ್ಯ ಚಿಂತನೆ. ದಾರ್ಶಿನಿಕ ಹೆಗಲ್ ಅವನ ಮೇಲೆ ಬೀರಿದ ಪ್ರಭಾವ ದೊಡ್ಡ ಪ್ರಮಾಣದ್ದು. ಹೆಗಲ್ ನಂತೆ ಟೇನನೂ ಚರಿತ್ರ ಚಲನಾತ್ಮಕವೆಂದೂ ಕಾಲಕಾಲಕ್ಕೆ ಅದರಲ್ಲಾಗುವ ಮಾರ್ಪಾಟಿಗೆ ಮನುಷ್ಯರ ಮನಸ್ಸು ಕಾರಣವೆಂದೂ ಆತ್ಮವೇ ಕ್ರಿಯಾಶಕ್ತಿಯೆಂದೂ ಅಭಿಪ್ರಾಯಪಟ್ಟ. ಸಾಹಿತ್ಯ ಕಲೆ ತತ್ತ್ವಶಾಸ್ತ್ರಗಳು ಜನಜೀವನದಲ್ಲಿ ಅನಿವಾರ್ಯವಾಗಿ ನೆರವೇರುವಾಗ ಉಂಟಾಗುವ ಸ್ಥಿತಿ ವ್ಯತ್ಯಾಸವನ್ನು ಮಹಾಪುರಷರು ಅಭಿವ್ಯಕ್ತಗೊಳಿಸುತ್ತಾರೆ. ಹೆಗಲನ ಅಭಿಮತದಂತೆ ಜಗತ್ತು ಪ್ರಗತಿ ಮಾರ್ಗದಲ್ಲೇ ಮುಂದುವರೆಯುತ್ತ ಉತ್ಕರ್ಷ ಹಾಗೂ ಅವನತಿಗಳ ಚಕ್ರವನ್ನು ಅವಲಂಬಿಸುತ್ತದೆಯಾದರೂ ಒಟ್ಟಿನಲ್ಲಿ ಅದು ಆಶಾದಾಯಕ. ಟೇನನ ದೃಷ್ಟಿಗೆ ಅದು ಅಷ್ಟೇನೂ ತೃಪ್ತಿಕರವಲ್ಲ. ಅದೆಂತಾದರೂ ಇರಲಿ. ಸಾಹಿತಿಯೂ ಕಲೆಗಾರನೂ ತಮ್ಮ ತಮ್ಮ ಕಾಲಮಾನದ ಪ್ರತಿನಿಧಿಗಳಾಗುತ್ತಾರೆ. ಸಾಧಾರಣರೂ ಮಧ್ಯಮ ವರ್ಗದವರೂ ಅದವರು ಸಮಾಜದ ಮೇಲುಮೇಲಣ ಪದರಗಳ ಒಳಕ್ಕೆ ಇಳಿಯಲು ಮಾತ್ರ ಶಕ್ತರು; ಪ್ರತಿಭಾಶಾಲಿಗಳಾದರೊ ಬಹಳ ಆಳಕ್ಕೆ ಇಳಿಯಬಲ್ಲವರಾಗಿ ನೈಜ ಸತ್ತ್ವ ಸ್ವರೂಪಕ್ಕೆ ಮೂರ್ತತ್ವ ಕೊಡುತ್ತಾರೆ ಅತ್ಯಂತ ಕೆಳಗಿನ ಹಂತದ ಸಾಹಿತಿ ತನ್ನ ಪರಿಸರದ ಹೊರ ಆಚಾರ ವ್ಯವಹಾರಕ್ಕೆ ಕನ್ನಡಿ ಹಿಡಿಯುತ್ತಾನೆ; ಮಧ್ಯಮ ಮಟ್ಟದವ ಒಂದು ಸಾಹಿತ್ಯ ಪ್ರಭೇದವನ್ನು ಅಥವಾ ಒಂದು ಚಾರಿತ್ರಿಕ ಅವಧಿಯನ್ನು ನಿರೂಪಿಸುತ್ತಾನೆ. ಮೇಲ್ಮಟ್ಟದ ಸಾಹಿತಿ ಜನಾಂಗದ ಶಾಶ್ವತ ಆಕೃತಿಯನ್ನು ಪ್ರಕಟಗೊಳಿಸುತ್ತಾನೆ. ಅವನ ಮೇಲ್ಮೆ ಎಷ್ಟೊ ಅಷ್ಟೂ ಅಷ್ಟು ಸಮರ್ಪಕವಾಗಿ ಅವನು ಜನಾಂಗದ ಪ್ರತಿನಿಧಿ. ಮಾನವ ವರ್ಗದ ಪ್ರತಿನಿಧಿ.
ಸಾಹಿತ್ಯದ ಮಿಕ್ಕೆಲ್ಲ ಅಂಗಗಳಿಗಿಂತ ಹೆಚ್ಚಾಗಿ ಅದು ಚಿತ್ರಿಸುವ ಪಾತ್ರಗಡಣ, ಅದರಲ್ಲೂ ಪ್ರಧಾನವಾಗಿ ನಾಯಕಪಾತ್ರ ಟೇನನಿತೆ ತುಂಬ ಚಿತ್ತಾಕರ್ಷಕವೆನಿಸಿತು. ಏತಕ್ಕೆಂದರೆ ಪಾತ್ರವೇ ಮಾನವತ್ವದ ಆಕಾರ, ಮಾದರಿ, ಆದರ್ಶ, ಬಲಿಷ್ಠ ಪಾತ್ರಗಳನ್ನು ಕಂಡು ಅವನಿಗೆ ಆಶ್ಚರ್ಯ ಮತ್ತು ಮೆಚ್ಚಿಕೆ. ಅವನ ಹೇಳಿಕೆ: ''ಬಯಲಿನಲ್ಲಿ ನಾನು ಸಿಂಹಕ್ಕಿಂತ ಕುರಿಯನ್ನು ಸಂಧಿಸಲು ಬಯಸುತ್ತೇನೆ; ಆದರೆ ಕಬ್ಬಿಣದ ಸಲಾಕಿಗಳ ಹಿಂದೆ ಕುರಿಯನ್ನಲ್ಲ, ಸಿಂಹವನು ನಾನು ಅವಲೋಕಿಸಬೇಕು. ಕಲೆ ಅಂಥ ಸಲಾಕಿ. ಉದ್ರಿಕ್ತ ರಾಗಾವೇಶವನ್ನು ನಾವು ವೀಕ್ಷಿಸಬಹುದು; ವೀಕ್ಷಿಸಿ ನಮ್ಮ ಮಿತಿ ಲೋಪಗಳನ್ನು ಮರೆತು ಉಬ್ಬಿ ಬೆಳೆಯುತ್ತೇವೆ.'' ಕಲೆಯಲ್ಲಿ ಇದು ಸಮ; ವಾಸ್ತವ ಬಾಳಿನಲ್ಲಾದರೊ ಲೋಕಕಂಟಕರು ಹೊಲ್ಲ. ಲೋಕೋಪಕಾರಿಗಳು ಆವಶ್ಯಕ.
ಕಲೆ ಸೌಂದರ್ಯದ ಸೇವಕ, ನೀತಿಶಾಸ್ತ್ರದ ಆಳಲ್ಲ ಎಂದು ಟೇನ್ ಎಷ್ಟೋ ವೇಳೆ ಒತ್ತಿ ಸಾರಿದ. ಲಾವಣ್ಯ ಸೃಷ್ಟಿಯೊಂದೇ ಕಲೆಗಾರನ ಉದ್ದೇಶ. ವಿಕ್ಟರ್ ಕಸನ್ ಹೊಗಳಿದ ನೈತಿಕ ಸೌಂದರ್ಯವೆಂಬುದು ಅವನ ಅಪಹಾಸ್ಯಕ್ಕೆ ಈಡಾಯಿತು. ಆದರೆ ಅವನಿಗೆ ಸ್ತಿಮಿತಚಿತ್ತ ಇದ್ದಂತೆ ತೋರುವುದಿಲ್ಲ. ಕೆಲವು ವೇಳೆ ನೈತಿಕ ಪ್ರಮಾಣ ಕಲೆಗೆ ಅಳತೆಗೋಲು ಎಂದೂ ಅವನು ಹೇಳಿರುವುದುಂಟು.
ಪ್ರತಿಯೊಬ್ಬ ಸಾಹಿತಿಗೂ ಅವನವನ ಮಟ್ಟದ ಪ್ರಧಾನಶಕ್ತಿ ದತ್ತವಾಗಿದೆ. ಸಿಂಹಕ್ಕೆ ಸಿಂಹತ್ತ್ವವೂ ತೋಳಕ್ಕೆ ತೋಳತನವೂ ಇರುವಂತೆ ಷೇಕ್ಸ್‍ಪಿಯರನ ಮಹಾಸತ್ತ್ವ ಒಂದು ಬಗೆ. ಡಿಕ್ಕನ್ಸನ ಬಲ ಇನ್ನೊಂದು ಬಗೆ, ಕಾವ್ಯವೆನ್ನುವುದು ಕವಿಯ ತುಂಬಿತುಳುಕುವ ಅಂತರ್ಯದ ಬಹಿರಂಗವಲ್ಲದ ಪ್ರಕಟನೆ, ಉದ್ರಿಕ್ತ ಸಂವೇದನೆಯ ಅಯತ್ನಿತ ಧ್ವನಿ. ಕಾವ್ಯದ ಪ್ರತಿಷ್ಠೆ ಕವಿಯ ಪ್ರಮಾಣಿಕ ಭಾವಭಾವನೆಯನ್ನು ಆಶ್ರಯಿಸುತ್ತದೆ. ಟೇನನಿಗೆ ವರ್ಡ್ಸ್ ವರ್ತನ ಕವಿತೆಯಿಂದ ಬೇಸರ ಆದರೂ ತಾನು ನುಡಿದದ್ದನ್ನು ಋಜುತ್ವದಿಂದ ತನ್ನದೇ ಎಂದು ನಂಬಿದ್ದನಾಗಿ ವಡ್ರ್ಸ್‍ವರ್ತ್ ಕ್ಷಮಾರ್ಹ. ಮುಚ್ಚುಮರೆ ಕಾಣದ ಆಲೋಚನೆ, ನೈಜ ರಾಗಾವೇಶ ಎಲ್ಲಿದೆಯೊ ಅಲ್ಲಿ ಶುದ್ದ ಸಾಹಿತ್ಯದ ಹುಟ್ಟು. ಬರಿ ಅಲಂಕಾರ ಆಡಂಬರ ಎಲ್ಲಿದೆಯೋ ಅಲ್ಲಿ ಕೃತಕ ನಾಜುಕಿನ ಬರವಣಿಗೆ: ಟೇನನ ತೀರ್ಮಾನದಂತೆ ಇಂಗ್ಲೆಂಡಿನ ಮತ್ತು ಫ್ರಾನ್ಸಿನ ಸಾಹಿತ್ಯಕ್ಕೆ ಅದೇ ಭಾರಿ ವ್ಯತ್ಯಾಸ.
ಕಾವ್ಯದ ಆಕಾರ, ವಸ್ತು ಸಂವಿಧಾನ, ಅಂಗ ನಿಯಂತ್ರಣ ಮೊದಲಾದ ವಿಷಯಗಳಿಗೆ ಟೇನ್ ಗಮನವನ್ನೇ ಕೊಡಲಿಲ್ಲ. ಕವಿಭಾಷೆ ಮಾತ್ರ ಅವನಿಗೆ ಪರಿಶೀಲಿಸುವ ಅಂಶವಾಯಿತು. ಕಾವ್ಯಗುಣಕ್ಕೆ ಶೈಲಿಯೇ ಒರೆಗಲ್ಲು ಎಂದು ಅವನ ಅಭಿಪ್ರಾಯ. ಬುದ್ಧಿಶಕ್ತಿಗೆ ಸರಿಯಾದ ಮಾನ್ಯತೆ ಕೊಡದೇ ಹೋದದ್ದು ಟೇನನ ದೊಡ್ಡ ದೋಷ. ಒಟ್ಟಿನಲ್ಲಿ ಘನ ಸಮಸ್ಯೆಗಳನ್ನು ವಿಚಾರಿಸುವಂತೆ ಯೋಚನಾಪರರಿಗೆ ಕರೆಯಿತ್ತುದು ನಿಜಕ್ಕೂ ಅವನು ಮಾಡಿದ ದೊಡ್ಡ ಕೆಲಸ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೊರಗ ಭಾಷೆ
ಕೊರಗ ಭಾಷೆಯು ದ್ರಾವಿಡ ಭಾಷಾಕುಟುಂಬಕ್ಕೆ ಸೇರಿದ ಭಾಷೆಯಾಗಿದೆ. ಇದು ಕರಾವಳಿ ಕರ್ನಾಟಕ ಮತ್ತು ಕೇರಳ ಉತ್ತರ ಭಾಗದಲ್ಲಿ ವಾಸವಿರುವ ಪರಿಶಿಷ್ಟ ಜಾನಾಂಗದವರಾದ ಕೊರಗರು ಬಳಸುವ ಭಾಷೆಯಾಗಿದೆ. ಬರವಣಿಗೆಗೆ ಕನ್ನಡ ಲಿಪಿಯ ಬಳಕೆಯಾಗುತ್ತಿದೆ. ಈ ಭಾಷೆಯನ್ನು ಆಡುವವರ ಸಂಖ್ಯೆ ೨೦೦೭ರ ಗಣತಿಯಂತೆ ಸುಮಾರು ೧೪೦೦೦.ಉತ್ತರ ಕೇರಳದಲ್ಲಿ ಬಳಕೆಯಲ್ಲಿರುವ ಮುಡು ಕೊರಗ ಆಡುಭಾಷೆಯು ಕೊರ್ರ ಕೊರಗ ಆಡುಭಾಷೆಗಿಂತ ಸಾಕಷ್ಟು ವಿಭಿನ್ನವಾಗಿದೆ.
ಆಡುಭಾಷೆಗಳು
ಈ ಭಾಷೆಯಲ್ಲಿ ೪ ಆಡುಭಾಷೆಗಳನ್ನು ಗುರುತಿಸಲಾಗಿದ್ದು ಹೆಚ್ಚಿನ ಮೂಡು ಕೊರಗ ಭಾಷೆಯವರು ಕನ್ನಡ ಭಾಷೆಯನ್ನೂ ಬಲ್ಲವರಾಗಿದ್ದು,ಒಂಟಿ ಕೊರಗ ಭಾಷೆಯವರು ತುಳುಭಾಷೆಯಲ್ಲೂ ವ್ಯವಹರಿಸುತ್ತಾರೆ].
ಬಾಹ್ಯ ಸಂಪರ್ಕಗಳು
ವರ್ಗ:ಭಾಷೆಗಳು ವರ್ಗ:ದ್ರಾವಿಡ ಭಾಷೆಗಳು
ಮಧೂರು
ಕಾಸರಗೋಡು ನಗರ ದಿಂದ ಸುಮಾರು ೭ ಕಿಲೋಮಿಟರ್ ದೂರದಲ್ಲಿರುವ ಈ ದೇವಸ್ಥಾನದಲ್ಲಿ ಶಿವ ಹಾಗೂ ಗಣಪತಿ ಮೂಲ ಆರಾಧನ ಮೂರ್ತಿ. ಸುಬ್ರಹ್ಮಣ್ಯ,ಆಯ್ಯಪ್ಪ,ದುರ್ಗಾಪರಮೇಶ್ವರಿ ಮುಂತಾದ ಗುಡಿಗಳಿವೆ. ಕಾಸರಗೋಡಿನ ಪ್ರಸಿದ್ದ ಪ್ರವಾಸಿತಾಣಗಳಲ್ಲಿ ಇದು ಒಂದು.
ಇತಿಹಾಸ
ಮಧೂರು ಮೂಲತಃ ಮದನಂತೇಶ್ವರ (ಶಿವ) ದೇವಸ್ಥಾನವೆಂದು ಸಿದ್ಧಾಂತವು ಹೇಳುತ್ತದೆ. ಮೊಗೇರ ಸಮುದಾಯದ ಮದರು ಎಂಬ ಮಹಿಳೆಗೆ ಈ "ಉದ್ಧವ ಮೂರ್ತಿ" ಶಿವ ಲಭಿಸುತ್ತದೆ(ಇದು ಮಾನವರಿಂದ ಮಾಡಲ್ಪಟ್ಟ ವಿಗ್ರಹವಲ್ಲ). ಮದರು ಎಂಬ ಮಹಿಳೆಯ ಹೆಸರಿನಿಂದ ಮಧೂರು ಎಂದು ಕರೆಯಲ್ಪಡುತ್ತದೆ. ಒಬ್ಬ ಬಾಲಕನು ಆಟವಾಡುತ್ತಿರುವಾಗ ಗರ್ಭಗ್ರಹದ ದಕ್ಷಿಣದ ಗೋಡೆಯಲ್ಲಿ ಗಣಪತಿಯ ಚಿತ್ರವನ್ನು ಬಿಡಿಸುತ್ತಾನೆ.ದಿನ ಕಳೆದಂತೆ ಚಿತ್ರವು ದೊಡ್ಡದಾಗುತ್ತಾ ಹೋಯಿತು. ಆ ಬಾಲಕನು ಗಣಪತಿಯನ್ನು ಬೊಡ್ಡಜ್ಜ ಎಂದು ಕರೆದನು. ಕುಂಬಳೆ ಸೀಮೆ ಇತಿಹಾಸದ ಪ್ರಕಾರ ಟಿಪ್ಪು ಸುಲ್ತಾನನು ಕೊಡಗು,ತುಳುನಾಡು,ಮಲಬಾರ್https://malabar.com/about ಪ್ರದೇಶಗಳನ್ನು ಆಕ್ರಮಣಮಾಡಿ ಮಧೂರು ದೇವಸ್ಥಾನವನ್ನು ಕೆಡವಲು ಬರುತ್ತಾನೆ. ದೇವಸ್ಥಾನದ ಬಾವಿಯ ನೀರನ್ನು ಕುಡಿದಾಗ ತನ್ನ ಮನಸ್ಸು ಬದಲಾಗಿ ಹಿಂತಿರುಗುತ್ತಾನೆ.ಟಿಪ್ಪುವಿನ ಖಢ್ಗದ ಗುರುತು ಈಗಲು ಅಲ್ಲಿನ ಗೋಡೆಯ ಮೇಲಿದೆ.
ವಿನ್ಯಾಸ
ದೇವಸ್ಥಾನವು ಆನೆಯ ಹಿಂದಿನ ಭಾಗದಂತೆ ಕಾಣುತ್ತದೆ. ರಾಮಯಣದ ಕಥೆಯ ಕೆತ್ತನೆಗಳನ್ನೂ ಇಲ್ಲಿ ಕಾಣಬಹುದು. ಮಧುವಹಿನಿ ನದಿಯು ದೇವಸ್ಥಾನದ ಮುಂಭಾಗದಲಿ ಹರಿಯುತ್ತದೆ. ಸುತ್ತಲೂ ಹಚ್ಚ ಹಸಿರಿದೆ. ಮಳೆಗಾಲದಲ್ಲಿ ದೇವಸ್ಥಾನದ ಒಳಭಾಗಕ್ಕೆ ನದಿಯ ನೀರು ಹರಿದು ಬರುತ್ತದೆ.ಶ್ರೀ ಗಜಮುಖನ ಸೊಂಡಿಲು ಬಲಗಡೆಗೆ ಬಾಗಿದ್ದು "ಬಲಮುರಿ ಗಣಪತಿ" ಎಂದು ಪ್ರಸಿದ್ದವಾಗಿದೆ.ಈ ರೀತಿಯ ವಿಗ್ರಹ ಬಹಳ ಅಪರೂಪ. ಶ್ರೀ ದೇವಾಲಯವು 'ಗಜಾಯ'ದಲ್ಲಿದೆ ಹಿಂಭಾಗವು ಕಲಾಕೃತಿಗಳಿಂದ ಕೂಡಿದೆ.ಗಜಾಯವು ಬದುಕನ್ನು ತೇಜೋಮಯ ಮಾಡಿ ಸಕಲ ಶುಭವನ್ನು ತಂದುಕೊಡುತ್ತದೆ.'ಗಜಪೃಷ್ಠ' ಆಕಾರವು ಪ್ರಾಚೀನ ಬೌದ್ದರ ಕೊಡುಗೆ ಎನ್ನುವ ಪ್ರತೀತಿಯಿದೆ.
ನಿಜಾಂಶ
ತುಳುನಾಡಿನ ೬ ಪ್ರಮುಖ ಗಣಪತಿ ದೇವಸ್ಥಾನಗಳಲಿ ಇದು ಒಂದು. ಉಳಿದ ೩ ಮಂಗಳೂರು ನಲ್ಲಿದೆ.ಆನೆಗುಂಡಿ,ಇಡಗುಂಜಿ ,ಹಟ್ಟಿಯಂಗಡಿ,ಗೋಕರ್ಣದಲ್ಲಿದೆ.ಬೇಸಗೆ ರಜೆಯಲ್ಲಿ ವೇದ ಪಾರಯಣಗಳು ನಡೆಯುತ್ತದೆ.ವಿದ್ಯಾರ್ಥಿಗಳಿಗೆ ಬೇಕಾದ ವಸತಿ ಸೌಲಭ್ಯಗಳು ದೇವಸ್ಥಾನದ ಮೂಲಗಳಿಂದ ಲಭಿಸುತ್ತದೆ.
ಪ್ರಾರ್ಥನೆಗಳು ಹಾಗು ಪ್ರಸಾದಗಳು
ಭಕ್ತಾಧಿಗಳು ಹೆಚ್ಚಾಗಿ ಉದಯಾಸ್ತಮಾನ ಪೂಜೆಯನ್ನು ಮಾಡಿಸುತ್ತಾರೆ.'ಅಪ್ಪ ಪ್ರಸಾದ'ವು ಇಲ್ಲಿನ ಮುಖ್ಯ ಪ್ರಸಾದ.
ದೇವಸ್ಥಾನಕ್ಕೆ ತಲುಪಲು ದಾರಿ
ಕಾಸರಗೋಡು ನಗರ ದಿಂದ ಸುಮಾರು ೭ ಕಿಲೋಮಿಟರ್ ದೂರದಲ್ಲಿದೆ. ಬಸ್ಸು ನಿಲ್ದಾಣದಿಂದ ಪ್ರತಿ ೫ ನಿಮಿಷಕ್ಕೆ ಬಸ್ಸು ಸೌಲಭ್ಯವಿದೆ. ಆಟೋ ರಿಕ್ಷಾ ವ್ಯವಸ್ಥೆಯ ಇದೆ.
=ಉಲ್ಲೇಖ=
ವರ್ಗ:ಹಿಂದೂ ದೇವಾಲಯಗಳು ವರ್ಗ:ಪ್ರವಾಸಿ ತಾಣಗಳು
ಕಮ್ಯುನಿಸ್ಟ್‌ ಪಕ್ಷಗಳು, ಭಾರತದಲ್ಲಿ
ಕಮ್ಯುನಿಸ್ಟ್‌ ಪಕ್ಷಗಳು, ಭಾರತದಲ್ಲಿ : ಭಾರತದ ರಾಜಕೀಯ ಇತಿಹಾಸದಲ್ಲಿ 70ರ ದಶಕವನ್ನು ಅನೇಕ ಮಹತ್ತರ ಘಟನೆಗಳಿಂದ ಕೂಡಿದ ಕಾಲ ಎಂದು ಕರೆಯಬಹುದಾಗಿದೆ.
ಆಂತರಿಕ ಭಿನ್ನಾಭಿಪ್ರಾಯಗಳು
ಆಂತರಿಕ ಭಿನ್ನಾಭಿಪ್ರಾಯಗಳು ಉಲ್ಬಣಗೊಂಡು 1969ರಲ್ಲಿ ಕಾಂಗ್ರೆಸ್ ಪಕ್ಷವು ಒಡೆದು ಇಬ್ಭಾಗವಾಗಿ ಕಾಂಗ್ರೆಸ್ (ಇಂದಿರಾ) ಮತ್ತು ಸಂಸ್ಥಾ ಕಾಂಗ್ರೆಸ್ ಎಂಬ ಎರಡು ಪ್ರತ್ಯೇಕ ಪಕ್ಷಗಳು ಅಸ್ತಿತ್ವಕ್ಕೆ ಬಂದವು. ಈ ಬೆಳೆÀಣಿಗೆಯಿಂದಾಗಿ ಇಂದಿರಾ ಗಾಂಧಿಯವರು ರಾಷ್ಟ್ರ ರಾಜಕಾರಣದಲ್ಲಿ ಪ್ರಬಲ ನಾಯಕಿಯಾಗಿ ಪ್ರವರ್ಧಮಾನಕ್ಕೆ ಬರಲು ಸಾಧ್ಯವಾಯಿತು. ಅಂದಿನ ಕಾಲಘಟ್ಟದ ಹಲವು ರಾಜಕೀಯ ಅನಿವಾರ್ಯತೆಗಳಿಂದಾಗಿ ಇಂದಿರಾ ಗಾಂಧಿಯವರು ಕೆಲವು ಜನಪರ ಯೋಜನೆಗಳನ್ನು ಮುಂದಿಟ್ಟು ಅಪಾರ ಜನಪ್ರಿಯತೆ ಗಳಿಸಿದರು. ದಿಟ್ಟ ಹಾಗೂ ಪ್ರಗತಿಶೀಲ ಚಿಂತನೆಗಳುಳ್ಳ ರಾಜಕೀಯ ಧುರೀಣೆ ಎಂಬ ಜ್ಯಾತಿಗೆ ಪಾತ್ರರಾದರು. ಅವರನ್ನು ವಿರೋಧಿಸಿದ ಇತರೆ ಹಿರಿಯ ಕಿರಿಯ ಕಾಂಗ್ರೆಸ್ ನಾಯಕರನ್ನು ಬಲಪಂಥೀಯರು ಎಂಬುದಾಗಿ ಗುರುತಿಸಲಾಯಿತು.
ಕಮ್ಯುನಿಸ್ಟ್‌ ಚಳವಳಿ
ಕಮ್ಯುನಿಸ್ಟ್‌ ಚಳವಳಿಯಲ್ಲಿ ಒಂದು ಪ್ರಶ್ನೆ ಪ್ರಮುಖವಾಗಿ ಮುಂದೆಬಂದು ಚಳವಳಿಯು ಹಲವು ವಿಭಾಗಗಳಾಗಿ ಒಡೆಯಲು ಕಾರಣವಾಗಿದೆ. ಅದು ರಾಷ್ಟ್ರದ ಪ್ರಭುತ್ವವು ಯಾವ ವರ್ಗದ್ದೆಂದು ಅರ್ಥೈಸುವುದಕ್ಕೆ ಸಂಬಂಧಿಸಿದೆ. ರಾಷ್ಟ್ರೀಯ ಬಂಡವಾಳಶಾಹಿ ಯೆಂಬುದೊಂದಿದೆ ಮತ್ತು ಅದು ಪ್ರಸ್ತುತ ಆಳುವ ವರ್ಗದಲ್ಲಿ ಸೇರ್ಪಡೆ ಹೊಂದಿದೆಯೆಂದು ಭಾವಿಸಿದ ಭಾರತೀಯ ಕಮ್ಯುನಿಸ್ಟ್‌ ಪಕ್ಷವು ಸಾಮ್ರಾಜ್ಯಶಾಹಿ ವಿರೋಧದ ಕಾರ್ಯಚರಣೆಯಲ್ಲಿ ಇದಕ್ಕೆ ನಿರ್ದಿಷ್ಟ ಪಾತ್ರವಿದೆಯೆಂದು ವ್ಯಾಖ್ಯಾನಿಸುತ್ತದೆ. ಅದಕ್ಕೆ ಪ್ರತಿಯಾಗಿ ಮಾಕ್ರ್ಸ್‌ವಾದಿ ಕಮ್ಯುನಿಸ್ಟ್‌ ಪಕ್ಷವು ಪ್ರಭುತ್ವವಿರುವುದು ಸಾಮ್ರಾಜ್ಯಶಾಹಿಗೆ ಶರಣುಹೋಗುವ ಭಾರಿ ಬಂಡವಾಳಿಗ ಮತ್ತು ಭೂಮಾಲಿಕ ವರ್ಗಗಳ ಕೈಯಲ್ಲಿ ಎಂದು ತನ್ನ ಪ್ರಣಾಳಿಕೆಯಲ್ಲಿ ಒತ್ತಿ ಹೇಳುತ್ತದೆ. ಆದಾಗ್ಯೂ ಕೆಲವು ಜಂಟಿ ಕಾರ್ಯಕ್ರಮಗಳಲ್ಲಿ ಅವು ಭಾಗಿಗಳಾಗಿವೆ.1974ರ ಹೊತ್ತಿಗೆ ಅಂತಾರಾಷ್ಟ್ರೀಯ ಮಟ್ಟದಲ್ಲಿ ಏರಿದ ತೈಲ ಬೆಲೆಗೆ ತತ್ತರಿಸಿದ ಭಾರತ, ಅನೇಕ ಜನಾಂದೋಳನಗಳ ಬೀಡಾಯಿತು. ಬೆಲೆ ಏರಿಕೆ, ಕಾಂಗ್ರೆಸ್ ಪಕ್ಷದ ದುರಾಡಳಿತದ ವಿರುದ್ಧದÀ ಬಿಹಾರ್ ರಾಜ್ಯದಲ್ಲಿ ಜಯಪ್ರಕಾಶ್ ನಾರಾಯಣ್ ಅವರ ನೇತೃತ್ವದಲ್ಲಿ ಪ್ರಾರಂಭವಾದ ಸಾಮಾಜಿಕ ಚಳವಳಿ ದೇಶವಿಡೀ ವ್ಯಾಪಕವಾಗಿ ಹರಡಿತು. ರೈಲ್ವೇ ಕಾರ್ಮಿಕರ ಮುಷ್ಕರವು ಇಡೀ ರಾಷ್ಟ್ರವನ್ನೇ ನಿಷ್ಕ್ರಿಯಗೊಳಿಸಿತು. ಕಮ್ಯುನಿಸ್ಟ್‌ ಪಕ್ಷಗಳು ಈ ಮುಷ್ಕರಕ್ಕೆ ಬೆಂಬಲ ನೀಡಿದವು. ದೇಶದಾದ್ಯಂತ ಬೃಹತ್ ಅಲೆಗಳೋಪಾದಿ ಯಲ್ಲಿ ಗಲಭೆ, ಪ್ರತಿಭಟನೆ ಮತ್ತು ಮುಷ್ಕರಗಳನ್ನು ದೇಶದ ಮೂಲೆಮೂಲೆಗಳಲ್ಲಿ ಸಂಘಟಿಸಲಾಯಿತು. ಈ ಸಂದರ್ಭದಲ್ಲೇ ಇಂದಿರಾಗಾಂಧಿಯವರು ಲೋಕಸಭೆಗೆ ಆಯ್ಕೆಯಾದದ್ದನ್ನು ಅಸಿಂಧುವೆಂದು ಅಲಹಾಬಾದ್ ಉಚ್ಛನ್ಯಾಯಾಲಯ ತೀರ್ಪಿತ್ತಿತು.
ಕಾಂಗ್ರೆಸ್ ಪಕ್ಷ
ಈ ಅನಿರೀಕ್ಷಿತ, ಬೆಳೆವಣಿಗೆಗಳಿಂದಾಗಿ ಇಂದಿರಾ ಗಾಂಧಿಯವರೇ ಅಲ್ಲದೆ ಕಾಂಗ್ರೆಸ್ ಪಕ್ಷವೂ ತತ್ತರಿಸಿತು. ಕೆಲವು ಶಕ್ತಿಗಳು ಇಡೀ ಆಡಳಿತ ವ್ಯವಸ್ಥೆಯನ್ನೇ ಬುಡಮೇಲು ಮಾಡಲು ಸಂಚು ಹರಡುತ್ತಿದ್ದರೆಂದು ಆರೋಪಿಸಿ ಅಂದಿನ ಗಂಭೀರ ಪರಿಸ್ಥಿತಿಯನ್ನು ನಿಭಾಯಿಸಲು ಸರಕಾರ ದೇಶದಾದ್ಯಂತ ತುರ್ತುಪರಿಸ್ಥಿತಿ ಘೋಷಿಸಿತು. ಪತ್ರಿಕಾ ಸ್ವಾತಂತ್ರ್ಯ, ಕಾರ್ಮಿಕರ ಮುಷ್ಕರದ ಹಕ್ಕು ಮತ್ತು ಸಂವಿಧಾನದತ್ತ ಮೂಲಭೂತ ಹಕ್ಕುಗಳನ್ನು ಮೊಟಕುಗೊಳಿಸಲಾಯಿತು. ತುರ್ತುಪರಿಸ್ಥಿತಿಯನ್ನು ವಿರೋಧಿಸಿದವರು ಸೆರೆಮನೆ ಸೇರಿದರು. ನ್ಯಾಷನಲ್ ಸೆಕ್ಯೂರಿಟಿ ಕಾಯಿದೆ, ವೀಸಾ ಇತ್ಯಾದಿ ಕರಾಳ ಶಾಸನಗಳನ್ನು ಜಾರಿಗೆ ತಂದು ಚಳವಳಿಕಾರರ ವಿರುದ್ಧ ಬಳಸಲಾಯಿತು. ಇದೇ ಸಂದರ್ಭದಲ್ಲಿ ಸಂವಿಧಾನದ ಮುನ್ನುಡಿಯಲ್ಲಿ ‘ಸಮಾಜವಾದ’ದ ಪರಿಕಲ್ಪನೆಯಲ್ಲಿ ಅಳವಡಿಸಿ, ಅದಕ್ಕೆ ಹೊಸ ಆಯಾಮ ಮತ್ತು ಆಶಯಗಳನ್ನು ನೀಡಲಾಯಿತು. ಅನೇಕ ಕಾನೂನು ಕಾಯಿದೆಗಳನ್ನು ಪರಿಷ್ಕರಿಸಿ ಉದ್ಯಮಗಳ ಮೇಲೆ ಹೆಚ್ಚಿನ ನಿರ್ಬಂಧಗಳನ್ನು ಹೇರಲಾಯಿತು. ಒಟ್ಟಾರೆಯಾಗಿ, 1975-76ರ ಹದಿನೆಂಟು ತಿಂಗಳ ಅವಧಿಯ ತುರ್ತುಪರಿಸ್ಥಿತಿಯನ್ನು ಭಾರತದ ರಾಜಕಾರಣದಲ್ಲಿ ಸಂಭವಿಸಿದ ಒಂದು ತಲ್ಲಣದ ಅಧ್ಯಾಯ ಎಂಬುದಾಗಿ ಗುರುತಿಸಬಹುದಾಗಿದೆ. ಭಾರತ ಕಮ್ಯುನಿಸ್ಟ್‌ ಪಕ್ಷವು ತನ್ನದೇ ಅದ ಸೈದ್ಧಾಂತಿಕ ಕಾರಣಗಳಿಂದಾಗಿ ಈ ಅವಧಿಯಲ್ಲಿ ಕಾಂಗ್ರೆಸ್ ಪಕ್ಷಕ್ಕೆ ಬೆಂಬಲ ನೀಡಿದ್ದು ಗಮನಾರ್ಹ. ಆ ಬಗೆಯ ಕಾರಣಗಳಿಂದಾಗಿ ಮಾರ್ಕಿಸ್ಟ್‌ ಪಕ್ಷವು ತುರ್ತುಪರಿಸ್ಥಿತಿಯನ್ನು ವಿರೋಧಿಸಿ ಆ ಪಕ್ಷದ ಸಾವಿರಾರು ಕಾರ್ಯಕರ್ತರು, ಹಿರಿಯನಾಯಕರು ಬಂಧನಕ್ಕೊಳಗಾದರು. ಜನತೆಯ ತೀವ್ರ ಪ್ರತಿರೋಧ, ಆಕ್ರೋಶಗಳಿಗೆ ಮಣಿದು 1977ರಲ್ಲಿ ತುರ್ತು ಪರಿಸ್ಥಿತಿಯನ್ನು ಕೊನೆಗೊಳಿಸಿ ಚುನಾವಣೆ ಘೋಷಿಸಿದ ಕಾಂಗ್ರೆಸ್ ಪಕ್ಷಕ್ಕೆ ಮತಗಟ್ಟೆಯಲ್ಲಿ ತೀವ್ರ ಮುಖಭಂಗವಾಯಿತು. ಸರಕಾರ ಎಷ್ಟೇ ಜನಪರ ಕಾರ್ಯಕ್ರಮಗಳನ್ನು ಘೋಷಿಸಿತಾದರೂ ಮತದಾರರು ಕಾಂಗ್ರೆಸ್ ಪಕ್ಷದ ಸರ್ವಾಧಿಕಾರಿ ಧೋರಣೆಯ ವಿರುದ್ಧ ಪ್ರತಿಭಟಿಸಿ ತಕ್ಕ ಪ್ರತಿಕ್ರಿಯೆ ನೀಡಿದರು. ಕಾಂಗ್ರೆಸ್ನೊಂದಿಗೆ ಚುನಾವಣಾ ಮೈತ್ರಿ ಹೊಂದಿದ ಭಾರತ ಕಮ್ಯುನಿಸ್ಟ್‌ ಪಕ್ಷವೂ ಭಾರಿ ಸೋಲು ಅನುಭವಿಸಿತು; ಆದರೆ ಜನತಾ ಪಕ್ಷವನ್ನು ಬೆಂಬಲಿಸಿದ್ದ ಮಾಕ್ರ್ಸ್‌ವಾದಿ ಕಮ್ಯುನಿಸ್ಟ್‌ ಪಕ್ಷವು ತನ್ನ ಬಲವನ್ನು ಸ್ವಲ್ಪಮಟ್ಟಿಗೆ ಹೆಚ್ಚಿಸಿಕೊಂಡಿತು. ಆನಂತರ ಗದ್ದುಗೆಯೇರಿದ ಜನತಾಪಕ್ಷವು ವ್ಯಕ್ತಿ ಪ್ರತಿಷ್ಠೆ ವ್ಯೆಯಕ್ತಿಕ ಭಿನ್ನಾಭಿಪ್ರಾಯಗಳು ಹಾಗೂ ಆಂತರಿಕ ಮತ್ತು ಸೈದ್ಧಾಂತಿಕ ವಿರೋಧಾಭಾಸಗಳಿಂದ ಕೂಡಿದ ಒಂದು ಅಸಹಜ ರಾಜಕೀಯ ಒಕ್ಕೂಟವಾಗಿತ್ತು. ಕೈಗಾರಿಕಾ ಬಂಡವಾಳದ ಪ್ರತಿನಿಧಿಗಳಾಗಿದ್ದ ಹಳೆಯ ಕಾಂಗ್ರೆಸ್ ನಾಯಕರು, ವ್ಯಾಪಾರಿ ವರ್ಗದ ಪ್ರತಿನಿಧಿಗಳಾಗಿದ್ದ ಜನಸಂಘ, ಶ್ರೀಮಂತ ಭೂಮಾಲೀಕರ ರಾಜಕೀಯ ಧ್ವನಿಯಾಗಿದ್ದ ಲೋಕದಳ ಇವು ನಿರಂತರ ಕಚ್ಚಾಟ ಮತ್ತು ಪರಸ್ಪರ ಮೂದಲಿಕೆಗಳಲ್ಲೇ ತೊಡಗಿಕೊಂಡು ಆಡಳಿತ ನಡೆಸಲು ಸಾಧ್ಯವಾಗದೆ ಜನತಾ ಪಕ್ಷ ಅಧಿಕಾರ ಕಳೆದುಕೊಂಡಿತು.
ಭಂಟಿಡಾ ಅಧಿವೇಶನ
ಈ ಮಧ್ಯೆ 1978ರಲ್ಲಿ ಜರುಗಿದ ಭಂಟಿಡಾ ಅಧಿವೇಶನದಲ್ಲಿ ಭಾರತ ಕಮ್ಯುನಿಸ್ಟ್‌ ಪಕ್ಷವು ತುರ್ತುಪರಿಸ್ಥಿತಿಯ ಸಂದರ್ಭದಲ್ಲಿ ಇಂದಿರಾ ಕಾಂಗ್ರೆಸ್ಗೆ ತಾನು ಬೆಂಬಲ ನೀಡಿ ತಪ್ಪು ಎಸಗಿತು ಎಂದು ಹೇಳಿಕೆ ನೀಡಿತು. ಆ ಪಕ್ಷದ ಹಿರಿಯ ನಾಯಕರೊಲ್ಲಬ್ಬರಾಗಿದ್ದ ಶ್ರೀಪಾದ ಆಮೃತ್ ಡಾಂಗೆಯವರು ಆ ನಿಲುವನ್ನು ಸಮರ್ಥಿಸಲಿಲ್ಲ. ಕಾಂಗ್ರೆಸ್ ಪಕ್ಷವನ್ನು ದೂರವಿರಿಸಿದ್ದೇ ಆದರೆ ಬಲಪಂಥೀಯ ಹಾಗೂ ಮತೀಯ ಶಕ್ತಿಗಳು ಬೆಳೆಯಲು ಅವಕಾಶ ಮಾಡಿಕೊಟ್ಟಂತಾಗುವುದು ಎಂಬ ತಮ್ಮದೇ ರಾಜಕೀಯ ವಿಮರ್ಶೆಯನ್ನು ಮುಂದಿಟ್ಟರು. ಪಕ್ಷವು ಅವರ ವಾದವನ್ನು ತಿರಸ್ಕರಿಸಿತು. ಮತ್ತು ಕ್ರಮೇಣ ಅವರು ಪಕ್ಷದಿಂದ ಹೊರಗುಳಿಯುವಂತಾಯಿತು. ಜನತಾ ಪಕ್ಷದಲ್ಲಿ ಲೀನವಾಗಿದ್ದ ಭಾರತೀಯ ಜನಸಂಘವು ಕೆಲಕಾಲದಲ್ಲೇ ಹೊರಸಿಡಿದು ಭಾರತೀಯ ಜನತಾ ಪಕ್ಷವೆಂಬ ಹೆಸರಿನಡಿಯಲ್ಲಿ ಮತೀಯ ರಾಜಕೀಯಕ್ಕೆ ಹೊಸ ಆಯಾಮ ರಚಿಸಿಕೊಡಲು ಮುಂದಾದದ್ದು ಈಗ ಇತಿಹಾಸ. ಇದರಿಂದಾಗಿ ಭಾರತದ ಕಮ್ಯುನಿಸ್ಟ್‌ ಚಳವಳಿಗೆ ವರ್ಗ ಹೋರಾಟ ಮತ್ತು ಮತೀಯ ಶಕ್ತಿಗಳ ವಿರುದ್ಧದ ಹೋರಾಟ ಎರಡೂ ನಿರ್ಧಾರಕ ಆಂಶಗಳಾಗಿ ಪರಿಣಮಿಸಿವೆ.
ರಾಜ್ಯಮಟ್ಟದ ವಿಧಾನಸಭಾ ಚುನಾವಣೆಗಳು
ಈ ಹೊತ್ತಿಗೆ 1979ರಲ್ಲಿ ರಾಜ್ಯಮಟ್ಟದ ವಿಧಾನಸಭಾ ಚುನಾವಣೆಗಳು ಜರುಗಿ, ಪಶ್ಚಿಮ ಬಂಗಾಲದಲ್ಲಿ ಎಡರಂಗವು ಭಾರಿ ಜಯಗಳಿಸಿ ಅಲ್ಲಿನ ರಾಜಕಾರಣದಲ್ಲಿ ಒಂದು ಬೃಹತ್ ಶಕ್ತಿಕೇಂದ್ರವಾಗಿ ರೂಪುಗೊಳ್ಳಲು ಸಾಧ್ಯವಾಯಿತು. ಮಾರ್ಕಿಸ್ಟ್‌ ಕಮ್ಯುನಿಸ್ಟ್‌ ಪಕ್ಷ, ಭಾರತ ಕಮ್ಯುನಿಸ್ಟ್‌ ಪಕ್ಷ ಕ್ರ್ರಾಂತಿಕಾರಿ ಸಮಾಜವಾದಿ ಪಕ್ಷ ಮತ್ತು ಫಾರ್ವಡ್ ಬ್ಲಾಕ್ ಪಕ್ಷ ಎಲ್ಲವೂ ಜೊತೆಗೂಡಿ ರಚಿಸಿಕೊಂಡ ಈ ಎಡರಂಗವು ಒಂದು ಸಮರ್ಥ ಜನಪರ ವೇದಿಕೆಯಾಗಿ ಇಂದಿಗೂ ಮತ್ತೆ ಮತ್ತೆ ಚುನಾವಣೆಗಳಲ್ಲಿ ಗೆದ್ದುಬರುತ್ತಿದೆ. ಭೂಸುಧಾರಣೆ ಯಂತಹ ಹಲವಾರು ಜನಪರ ಕಾರ್ಯಕ್ರಮಗಳನ್ನು ಜಾರಿಗೊಳಿಸುವ ಮೂಲಕ ಎಡರಂಗದ ಸರ್ಕಾರವನ್ನು ಅಲ್ಲಿನ ಜನತೆಯ ಮನ್ನಣೆ ಗಳಿಸಿದೆ. ಅಂದಿನಿಂದ ಇಂದಿನವರೆಗೂ ಪ್ರತಿ ಚುನಾವಣೆಯಲ್ಲೂ ಎಡರಂಗವೂ ಗೆದ್ದುಬರುತ್ತಿರುವುದು ಇಡೀ ಜಗತ್ತಿನ ರಾಜಕೀಯ ವಿದ್ಯಮಾನಗಳಲ್ಲಿ ಒಂದು ದಾಖಲೆಯೆನಿಸಿದೆ. ಕೇರಳ, ತ್ರಿಪುರ ರಾಜ್ಯಗಳಲ್ಲೂ ಎಡಪಕ್ಷಗಳ ಸರ್ಕಾರಗಳನ್ನು ರಚಿಸಲು ಸಾಧ್ಯವಾಗಿರುವುದು 1979-80ರ ಅನಂತರದ ಪ್ರಮುಖ ಬೆಳೆವಣಿಗೆಗಳಲ್ಲಿ ಒಂದು ಎನ್ನಬಹುದು.
ಇಂದಿರಾ ಕಾಂಗ್ರೆಸ್
1980ರಲ್ಲಿ ಪುನಃ ಕೇಂದ್ರದಲ್ಲಿ ಅಧಿಕಾರ ವಹಿಸಿಕೊಂಡ ಇಂದಿರಾ ಕಾಂಗ್ರೆಸ್ನ್ನು ಭಾರತ ಕಮ್ಯುನಿಸ್ಟ್‌ ಪಕ್ಷ ಮತ್ತು ಮಾಕ್ರ್ಸ್‌ವಾದಿ ಕಮ್ಯುನಿಸ್ಟ್‌ ಪಕ್ಷಗಳು ಬೆಂಬಲಿಸಲಿಲ್ಲ. ಇಂದಿರಾಗಾಂಧಿ ಹತ್ಯೆಯ ನಂತರ ಪ್ರಧಾನಿಯಾದ ರಾಜೀವ ಗಾಂಧಿಯವರ ಸರ್ಕಾರವನ್ನೂ ಕಮ್ಯುನಿಸ್ಟ್‌ ಪಕ್ಷಗಳು ಬೆಂಬಲಿಸಲಿಲ್ಲ. ಒಟ್ಟಾರೆಯಾಗಿ, ರಾಷ್ಟ್ರದ ರಾಜಕಾರಣದಲ್ಲಿ ಕಾಂಗ್ರೆಸ್ ಪಕ್ಷದ ಸಖ್ಯವನ್ನು ಬಂiÀÄಸದೆ ಅದನ್ನು ದೂರವಿಡುವ ರಾಜಕೀಯ ಪಕ್ಷಗಳ ಮನೋವೃತ್ತಿ ಈ ಅವಧಿಯಲ್ಲಿನ ಗಮನಾರ್ಹವಾದ ಬೆಳೆವಣಿಗೆ.
ಸಾರ್ವತ್ರಿಕ ಚುನಾವಣೆ
1989ರಲ್ಲಿ ಜರುಗಿದ ಸಾರ್ವತ್ರಿಕ ಚುನಾವಣೆಯಲ್ಲಿ ಸೋಲು ಅನುಭವಿಸಿದ ರಾಜೀವಗಾಂಧಿ ನೇತೃತ್ವದ ಕಾಂಗ್ರೆಸ್ ಪಕ್ಷವು ಅಧಿಕಾರ ಕಳೆದುಕೊಂಡಿತು. ವಿಶ್ವನಾಥ್ ಪ್ರತಾಪ್ ಸಿಂಗ್ರವರ ನೇತೃತ್ವದಲ್ಲಿ ರಾಷ್ಟ್ರೀಯ ರಂಗ ಬಿ.ಜೆ.ಪಿ.ಯ ಬೆಂಬಲದೊಂದಿಗೆ ಅಧಿಕಾರಕ್ಕೆ ಬಂದಿತು. ಆದರೆ ಕೆಲವೇ ತಿಂಗಳ ಅವಧಿಯಲ್ಲಿ ಅವರ ಸರಕಾರ ಅಧಿಕಾರ ಕಳೆದುಕೊಂಡಿತು. ಆ ಪ್ರಕ್ರಿಯೆಯಲ್ಲಿ ಕಾಂಗ್ರೆಸ್ ಪಕ್ಷ ಮತ್ತೆ ಅಧಿಕಾರಕ್ಕೆ ಬಂದಿತು. ಈ ಅವಧಿಯಲ್ಲಿ ಬಲಪಂಥೀಯ ಮತ್ತು ಮತೀಯ ಶಕ್ತಿಗಳು ದೊಡ್ಡ ಪ್ರಮಾಣದಲ್ಲಿ ತಲೆಯೆತ್ತಿದ್ದನ್ನು ಕಾಣಬಹುದು. ಹೊಸ ಆರ್ಥಿಕ ನೀತಿಯ ಹುಟ್ಟಿನ ಮೂಲಗಳನ್ನು ಈ ಅವಧಿಯಲ್ಲಿನ ಆಗುಹೋಗುಗಳಲ್ಲಿ ಗುರುತಿಸಬಹುದಾಗಿದೆ. ಇದೇ ಸಂದÀರ್ಭದಲ್ಲಿ ಮತೀಯ ಶಕ್ತಿಗಳು ಕೋಮು ಸೌಹಾರ್ದವನ್ನು ನಾಶಗೊಳಿಸಿ ತಮ್ಮ ಅಟ್ಟಹಾಸವನ್ನು ಮೆರೆದವು. ಕಾಂಗ್ರೆಸ್ ಪಕ್ಷವೂ ಹಿಂದುತ್ವದ ಪ್ರತಿಪಾದಕರನ್ನು ವಿರೋಧಿಸುವುದಿರಲಿ, ಅವರನ್ನು ನಿಯಂತ್ರಿಸುವ ಗೋಜಿಗೂ ಹೋಗಲಿಲ್ಲ. ಕಮ್ಯುನಿಸ್ಟ್‌ ಪಕ್ಷಗಳು ಮಾತ್ರ ಹೊಸ ಆರ್ಥಿಕ ನೀತಿಯನ್ನು ಎಂದರೆ ಜಾಗತೀಕರಣ, ಉದಾರೀಕರಣ ಮತ್ತು ಖಾಸಗೀಕರಣ ನೀತಿಗಳನ್ನು ಪ್ರಬಲವಾಗಿ ವಿರೋಧಿಸಿದ್ದವು. ಅಲ್ಲದೆ ಕೋಮುವಾದದ ವಿರುದ್ಧದ ಹೋರಾಟಗಳಲ್ಲಿಯು ಪ್ರಮುಖ ಪಾತ್ರ ವಹಿಸುತ್ತಲಿವೆ. ಇತ್ತೀಚಿನ ದಿನಗಳಲ್ಲಿ ಈ ನೀತಿಗಳಿಗೆ ಹೊಂದಿಕೊಳ್ಳುತ್ತಿದೆ.
ಸಮ್ಮಿಶ್ರ ಸರಕಾರ
1996ರಲ್ಲಿ ಕೇಂದ್ರದಲ್ಲಿ ಕಾಂಗ್ರೆಸ್ ಪಕ್ಷವು ಅಧಿಕಾರ ಕಳೆದುಕೊಂಡು, ಆ ಸ್ಥಾನದಲ್ಲಿ ತೃತೀಯ ರಂಗವೆಂಬ ಹೊಸ ಸಮ್ಮಿಶ್ರ ಸರಕಾರ ರಚನೆಯಾಯಿತು. ಭಾರತ ಕಮ್ಯುನಿಸ್ಟ್‌ ಪಕ್ಷದ ಇಬ್ಬರು ನಾಯಕರು ಕೇಂದ್ರದಲ್ಲಿ ಮಂತ್ರಿಗಳಾದರು. ಅದರಿಂದ ಕಮ್ಯುನಿಸ್ಟ್‌ ಚಳವಳಿಗೆ ಹೊಸ ತಿರುವೇನೂ ಮೂಡಿಬರಲಿಲ್ಲ. ಮಾರ್ಕಿಸ್ಟ್‌ ಕಮ್ಯುನಿಸ್ಟ್‌ ಪಕ್ಷದ ಜ್ಯೋತಿಬಸು ಅವರು ಪ್ರಧಾನ ಮಂತ್ರಿಯಾಗಬಹುದಾಗಿದ್ದ ಅವಕಾಶವನ್ನು ಪಕ್ಷವು ಸೈದ್ಧಾಂತಿಕ ಕಾರಣಗಳನ್ನು ಮುಂದೊಡ್ಡಿ ನಿರಾಕರಿಸಿತು. ಆ ನಿರ್ಧಾರವು ಒಂದು ಚಾರಿತ್ರಿಕ ಪ್ರಮಾದ ಎಂಬುದಾಗಿ ಪಕ್ಷದ ಕೆಲವು ಧುರೀಣರು ವ್ಯಾಖ್ಯಾನಿಸಿದ್ದಾರೆ.